qundao/data-zh-poetry huggingface dataset:
送刘侍御
作者：薛瑄
朝代：明

青骢晓嘶春日明，银鞍稳被珂玉鸣。豸冠绣服何光荣，乃是鸟台柱史朝神京。故乡之山郁峥嵘，绿溪白石蒲芽生。交朋相送难为情，大搥鼍鼓吹匏笙。四筵列坐皆豪英，高谈直使鬼胆惊。醉来不觉金罍倾，起舞意气殊纵横。我歌一曲送君行，丈夫立志当轩轰。古来多少彯华缨，惟有忠义留芳名。岂无铁面寒，亦有揽辔清。愿君追取二子烱烱之精诚，仰酬盛世开隆平。
送卢知县致仕归金华
作者：薛瑄
朝代：明

高秋九月都门道，冠盖光辉耀晴昊。离筵觞酌送者谁，花县郎官乞身早。郎官自是青云姿，飞腾况值明盛时。著书东阁见才俊，之官南国怜英奇。英奇未了哦松兴，鹗荐升官播佳政。单父横琴今几年，故里悬车想三径。三径乃在金华阿，金华山水名且多。绕户清溪漱寒玉，当窗秀岭横烟萝。到家尽得溪山趣，交友过从乐相语。为言壮仕老归来，此是天恩最深处。
送卢都宪镇守宁夏二首
作者：薛瑄
朝代：明

明时出镇得才难，莫厌经行万里间。玉节初辞青？闼，霜风先到贺兰山。关河控带黄尘静，蕃落耕耘绿野閒。入觐天颜应咫尺，不须频看宝刀环。同年於我最相亲，宪府乘骢迈等伦。正是趋朝承雨露，又看持节出风尘。山川迢递行时旧，旌旆悠扬到日新。暂抚西陲归有日，看花须及凤城春。
送卢都宪镇守宁夏二首·其一
作者：薛瑄
朝代：明
体裁：七言律诗

明时出镇得才难，莫厌经行万里间。玉节初辞青琐闼，霜风先到贺兰山。关河控带黄尘静，蕃落耕耘绿野閒。入觐天颜应咫尺，不须频看宝刀环。
送卢都宪镇守宁夏二首·其一
作者：薛瑄
朝代：明

明时出镇得才难，莫厌经行万里间。玉节初辞青？闼，霜风先到贺兰山。关河控带黄尘静，蕃落耕耘绿野閒。入觐天颜应咫尺，不须频看宝刀环。
送卢都宪镇守宁夏二首·其二
作者：薛瑄
朝代：明
体裁：七言律诗

同年于我最相亲，宪府乘骢迈等伦。正是趋朝承雨露，又看持节出风尘。山川迢递行时旧，旌旆悠扬到日新。暂抚西陲归有日，看花须及凤城春。
送卢都宪镇守宁夏二首·其二
作者：薛瑄
朝代：明

同年於我最相亲，宪府乘骢迈等伦。正是趋朝承雨露，又看持节出风尘。山川迢递行时旧，旌旆悠扬到日新。暂抚西陲归有日，看花须及凤城春。
送友人下第归山东
作者：薛瑄
朝代：明

残红满地草萋萋，把酒都门惜解携。秪拟大鹏抟碧落，可应骝马蹶霜蹄。天开汶水龟蒙近，日转瀛洲岱岳低。一曲瑶琴休怅别，重来云路有丹梯。
送吴祭酒还南京
作者：薛瑄
朝代：明

司成述职喜南还，照日金衣出九关。万里春明天荡荡，满河冰泮水漫漫。行边画舫烟光薄，到日桥门柳影閒。若见同游旧知己，为言清绝忆湖山。
送和司训
作者：薛瑄
朝代：明

秋色满平阴，秋声处处砧。离筵对衰草，别路绕疏林。白日青霄迥，红云紫极深。此行应得意，早晚报佳音。
送夏希纯郎中归南京
作者：薛瑄
朝代：明

云路分飞二十年，相逢鬓发各苍然。柏台直指心如旧，粉署郎官职又迁。北阙九霄瞻晓日，南风五两送归船。帝京到日多佳兴，虎踞龙蟠入望边。
送太守致仕
作者：薛瑄
朝代：明

五马萧萧出帝乡，都门祖席倍辉光。天恩老觉腰金重，客思遥牵别路长。龟虎已应辞郡国，貂蝉时复忆班行。风烟缥缈乡关近，川谷犹疑下凤凰。
送姚侍郎巡察云南
作者：薛瑄
朝代：明

玺书英簜使遐荒，万里山川草木光。霜早楚江枫叶赤，雨晴蜀道菊花黄。群芳拟欲除萧艾，百鸟还期识凤凰。六诏遍巡归奏日，定膺殊渥五云乡。
送孙俊先生致仕归鄢陵三首
作者：薛瑄
朝代：明

先生七十引年归，送别都门柳絮飞。潞水东风斜捲幔，金台晚照远衔衣。收功桃李心初遂，行乐桑榆志未违。况复颍川多故事，到家争仰德星辉。归老儒官七十馀，扁舟唯载旧诗书。泥融野岸晴飞燕，饭熟行庖晓荐鱼。花柳风烟新岁月，桑麻雨露旧村墟。到家处处堪行乐，应有儿童为挽车。彭祖冈南古颍川，先生茅屋尚依然。甘贫已道为官好，勇退争誇引老贤。归路载添新白发，到家唯有旧青毡。耆英洛社如堪结，留取风流久远传。
送孙俊先生致仕归鄢陵三首·其一
作者：薛瑄
朝代：明

先生七十引年归，送别都门柳絮飞。潞水东风斜捲幔，金台晚照远衔衣。收功桃李心初遂，行乐桑榆志未违。况复颍川多故事，到家争仰德星辉。
送孙俊先生致仕归鄢陵三首·其三
作者：薛瑄
朝代：明

彭祖冈南古颍川，先生茅屋尚依然。甘贫已道为官好，勇退争誇引老贤。归路载添新白发，到家唯有旧青毡。耆英洛社如堪结，留取风流久远传。
送孙俊先生致仕归鄢陵三首·其二
作者：薛瑄
朝代：明

归老儒官七十馀，扁舟唯载旧诗书。泥融野岸晴飞燕，饭熟行庖晓荐鱼。花柳风烟新岁月，桑麻雨露旧村墟。到家处处堪行乐，应有儿童为挽车。
送孙县丞
作者：薛瑄
朝代：明

匆匆别我意如何，领节之官古泰和。舟到九江秋水阔，路经五老好山多。明时三尺应须守，暇日双松定可哦。好在家声能自振，三千还击大鹏波。
送孙辀之夔州同知
作者：薛瑄
朝代：明

西南夔府古名州，别驾于今遂壮游。霜落江寒经白马，浪平峡静过黄牛。到官绮席宜疏节，行部山氓在惠柔。发轫长途深有望，莫令声誉顿悠悠。
送安城戴勿谅归江西
作者：薛瑄
朝代：明

戴生大司成之侄婿，经授春秋究凡例。春王正月大统明，西狩获麟笔削既。二百四十二年指掌中，属辞比事须融通。谨严独得昌黎老，大义特造伊川翁。经世之书真大典，鱼鲁何如尚讹舛。胸中要自有权衡，笔下何须苦裁剪。戴生业此凡几年，一朝归兴何翩然。连环屡梦老亲面，兰桡便理西江船。江头载酒纷纷来送别，半是青云之器桥门客。离情草草何足云，英论滔滔殊未竭。明维九月天宇凉，洞庭木落南雁翔。丹枫耀日染霜叶，白云映水摇秋光。祖筵酒尽挂征席，千里乡闱秪几日。升堂拜舞称寿觞，倍觉双亲喜盈溢。双亲之喜将何如，有子一别三年馀。但得经书载子腹，绝胜甘旨左右趋。戴生起拜奉亲志，读书须学圣贤事。古来声利等浮云，直自麟经溯洙泗。
送山东贾参议
作者：薛瑄
朝代：明

藩佐于今选俊良，霜台御史独名扬。方承北阙恩光大，未觉东州道路长。雨过鲁郊桑椹熟，风来历下水花香。旬宣海岱虽云乐，玉鉴冰壶未可忘。
送康佥宪四川提学
作者：薛瑄
朝代：明

万里长江万里桥，锦城楼閤倚青霄。昔贤共说山川秀，佥宪宁辞道路遥。拟变三巴成雅俗，还将五教布新条。好期报政归来日，鸣佩金门候早朝。
送廖少卿上京二首
作者：薛瑄
朝代：明

龙江五月发扁舟，大理名卿上帝州。千里好山开翠嶂，两堤杨柳荫清流。鸣镳紫陌思前度，簪笔黄门忆旧游。若见中朝知己问，丹心不改雪盈头。理寺名卿得俊僚，六年又促紫宸朝。石城解缆江风细，淮浦扬舲海雾消。入觐九天瞻日月，联班五夜听箫韶。吾人久抱苍生念，清问深期答圣尧。
送廖少卿上京二首·其一
作者：薛瑄
朝代：明

龙江五月发扁舟，大理名卿上帝州。千里好山开翠嶂，两堤杨柳荫清流。鸣镳紫陌思前度，簪笔黄门忆旧游。若见中朝知己问，丹心不改雪盈头。
送廖少卿上京二首·其二
作者：薛瑄
朝代：明

理寺名卿得俊僚，六年又促紫宸朝。石城解缆江风细，淮浦扬舲海雾消。入觐九天瞻日月，联班五夜听箫韶。吾人久抱苍生念，清问深期答圣尧。
送张侍郎还河南
作者：薛瑄
朝代：明

还家争看少司徒，千里光辉出帝都。旧直黄门遗事业，新乘彩鹢问征途。河分卫水如铺练，山到中州似画图。结社应多乡友在，论情不尽泻金壶。
送张司马致仕
作者：薛瑄
朝代：明

荆南风景古来嘉，六月楼船想到家。沙市水添三峡涨，渚宫云接五溪霞。逢时都宪人皆仰，致仕尚书众所誇。还有丹心思报国，曲江楼上望京华。
送张福还平度州
作者：薛瑄
朝代：明

三年报政远朝天，籍籍香名满耳传。乌帽任添新白发，黄堂已换旧青毡。大夫故自全三德，父老何曾送一钱。莫道东归人士悦，玺书行复又徵贤。
送彭琉佥宪广东提学
作者：薛瑄
朝代：明

儒官新出禁林中，手捧天书按广东。岭表只今瞻使节，岛人从此变华风。霜随白笔蛮烟静，马过青山瘴雨空。万里天威应咫尺，五云回首凤楼重。
送徐䙗下第归蜀
作者：薛瑄
朝代：明

情知大器晚成难，莫向长途厌往还。晓日近辞丹凤阙，晴霄远入碧鸡山。抟空六翮应须养，进学三年未觉閒。随计重来须有日，会看声誉动天关。
送李佥都经界叙播
作者：薛瑄
朝代：明

五月楼船发锦江，中丞斧钺靖峦邦。一天胜气随龙敕，千里长风捲绣幢。定有奇兵擒孟获，不劳飞将斩王双。朝廷恩信更须布，苗獠行看到处降。
送李宪副回山西
作者：薛瑄
朝代：明

上林三月柳花飞，又送青骢出帝畿。别路争看迎宪节，过家应自舞斑衣。恩光北极悬红日，行色西山入翠微。风纪重临还自保，更驰清誉到彤闱。
送李少府从征
作者：薛瑄
朝代：明

相知未久又分襟，春色离情两不禁。暂解瑶琴辞汴水，还衣昼锦过家林。野塘日暖冰消玉，官路风和柳亸金。谈笑青油有馀兴，鳞鸿频为寄佳音。
送李永年大参致仕十首
作者：薛瑄
朝代：明

四朝出入受恩多，诏许南归意若何。路绕青齐驺骑远，水通淮海画船过。故园到日收禾黍，别墅经年长薜萝。父老倾怀看白发，儿童佐酒发清歌。七十悬车古亦稀，明时乞得健身归。朝廷已自优黄发，乡里无劳羡锦衣。碧水细通栽药圃，青山閒绕钓鱼矶。江南事事皆堪乐，莫遣流年赏兴违。历下山川入画图，西门怅别指征途。已知圣代优诸老，还似当年饯二疏。归路远应经铁柱，名山行复见香炉。江南江北相思处，鸿雁来时好寄书。黄甲声名四十年，薇垣粉署共称贤。方看荐鹗升三事，又乞归身别九天。恩诏近从丹阙降，使车遥向碧山悬。耆英莫谩誇中洛，江右风流也自传。白发明时老大臣，封章几上乞归频。四朝宠觉腰金重，三代恩沾綵诰新。花发薇垣成远梦，潮平扬子是通津。到家正值秋光好，黄菊东篱有故人。已向明时早拂衣，家山回首兴如飞。丹心老去声名大，白发归来故旧稀。几处甘棠留画省，绕门杨柳荫苔矶。惟应野老来争席，坐玩沙鸥伴夕晖。闻道江南景物嘉，薇垣有客正思家。池塘夜雨翻荷叶，篱落秋香散稻花。德誉尚为清论重，仪刑应有正人誇。欧公曾写归田录，好继遗芳播迩遐。梁苑登科二十年，乘骢频与岁时迁。忽逢先达青云上，已是门生白发前。盛世澄清惭我劣，明时归老羡公贤。追随冠盖城西别，心逐行舟入楚天。才捧除书拜好官，又承恩诏许南还。人辞历下山光远，船过真州水面宽。松菊未荒三径在，衣冠不改一身閒。推恩更有新鸾诰，留与家门久远看。邂逅东藩仅一年，先生何事著归鞭。曾闻碧岫云藏屋，见说清溪月满船。归老会寻山水乐，声名不让古今贤。遥知林下徜徉处，犹起丹心忆九天。
送李永年大参致仕十首·其一
作者：薛瑄
朝代：明

四朝出入受恩多，诏许南归意若何。路绕青齐驺骑远，水通淮海画船过。故园到日收禾黍，别墅经年长薜萝。父老倾怀看白发，儿童佐酒发清歌。
送李永年大参致仕十首·其七
作者：薛瑄
朝代：明

闻道江南景物嘉，薇垣有客正思家。池塘夜雨翻荷叶，篱落秋香散稻花。德誉尚为清论重，仪刑应有正人誇。欧公曾写归田录，好继遗芳播迩遐。
送李永年大参致仕十首·其三
作者：薛瑄
朝代：明

历下山川入画图，西门怅别指征途。已知圣代优诸老，还似当年饯二疏。归路远应经铁柱，名山行复见香炉。江南江北相思处，鸿雁来时好寄书。
送李永年大参致仕十首·其九
作者：薛瑄
朝代：明

才捧除书拜好官，又承恩诏许南还。人辞历下山光远，船过真州水面宽。松菊未荒三径在，衣冠不改一身閒。推恩更有新鸾诰，留与家门久远看。
送李永年大参致仕十首·其二
作者：薛瑄
朝代：明

七十悬车古亦稀，明时乞得健身归。朝廷已自优黄发，乡里无劳羡锦衣。碧水细通栽药圃，青山閒绕钓鱼矶。江南事事皆堪乐，莫遣流年赏兴违。
送李永年大参致仕十首·其五
作者：薛瑄
朝代：明

白发明时老大臣，封章几上乞归频。四朝宠觉腰金重，三代恩沾綵诰新。花发薇垣成远梦，潮平扬子是通津。到家正值秋光好，黄菊东篱有故人。
送李永年大参致仕十首·其八
作者：薛瑄
朝代：明

梁苑登科二十年，乘骢频与岁时迁。忽逢先达青云上，已是门生白发前。盛世澄清惭我劣，明时归老羡公贤。追随冠盖城西别，心逐行舟入楚天。
送李永年大参致仕十首·其六
作者：薛瑄
朝代：明

已向明时早拂衣，家山回首兴如飞。丹心老去声名大，白发归来故旧稀。几处甘棠留画省，绕门杨柳荫苔矶。惟应野老来争席，坐玩沙鸥伴夕晖。
送李永年大参致仕十首·其十
作者：薛瑄
朝代：明

邂逅东藩仅一年，先生何事著归鞭。曾闻碧岫云藏屋，见说清溪月满船。归老会寻山水乐，声名不让古今贤。遥知林下徜徉处，犹起丹心忆九天。
送李永年大参致仕十首·其四
作者：薛瑄
朝代：明

黄甲声名四十年，薇垣粉署共称贤。方看荐鹗升三事，又乞归身别九天。恩诏近从丹阙降，使车遥向碧山悬。耆英莫谩誇中洛，江右风流也自传。
送杜员外归省还京师
作者：薛瑄
朝代：明

归省西川未几时，促装又复上京师。荣亲已荷褒封典，报国难忘雨露私。路夹山花开锦绣，栈盘崖树拂云霓。遥知紫禁趋朝后，粉署从容日正迟。
送杨参议三首 其一 分韵得红字
作者：薛瑄
朝代：明

白露下将夕，天宇生凉风。之子有所适，告别何匆匆。群公尽祖送，飞盖凌长空。停骖泺水曲，列宴历亭中。秋容澹觞酌，高风急丝桐。酒尽俨将发，斑马何玲珑。行当释尘鞅，还应挂飞篷。大江转吴楚，重山入天丛。锦城有佳色，浣溪有遗踪。访古遂舒啸，观风足从容。坐令全蜀俗，解与邹鲁同。兹游岂云易，两情若为通。翘首迟归雁，应是春花红。
送杨参议三首 其三 分韵得驿字
作者：薛瑄
朝代：明

岷江泻东溟，岷山倚西极。江山古名秀，杨君将此适。秋风送征帆，夜火明水驿。相忆瑶华音，看取东飞翼。
送杨参议三首 其二 分韵得露字
作者：薛瑄
朝代：明

林木生凉飙，皋兰被清露。念子三川行，正值九秋暮。天空一雁翔，江远孤舟骛。旬宣有佳兴，载咏甘棠句。
送杨参议三首·分韵得红字
作者：薛瑄
朝代：明

白露下将夕，天宇生凉风。之子有所适，告别何匆匆。群公尽祖送，飞盖凌长空。停骖泺水曲，列宴历亭中。秋容澹觞酌，高风急丝桐。酒尽俨将发，斑马何玲珑。行当释尘鞅，还应挂飞篷。大江转吴楚，重山入天丛。锦城有佳色，浣溪有遗踪。访古遂舒啸，观风足从容。坐令全蜀俗，解与邹鲁同。兹游岂云易，两情若为通。翘首迟归雁，应是春花红。林木生凉飙，皋兰被清露。念子三川行，正值九秋暮。天空一雁翔，江远孤舟骛。旬宣有佳兴，载咏甘棠句。岷江泻东溟，岷山倚西极。江山古名秀，杨君将此适。秋风送征帆，夜火明水驿。相忆瑶华音，看取东飞翼。
送杨景端赴秋试至宝胜寺
作者：薛瑄
朝代：明

有客将为汗漫游，偶过山寺暂淹留。门开佛殿金银丽，路入禅房草树幽。市酒饮多还觉醉，风蝉响急又惊秋。君行若到丹丘上，为报群仙未白头。
送林郑州厚
作者：薛瑄
朝代：明

报政三年足好音，南归五马正骎骎。一麾共仰重临德，累试争誇百鍊金。芍药有风成雅俗，甘棠无土翳清阴。郡斋昼永多佳思，频寄新诗慰别心。
送欧阳宪副
作者：薛瑄
朝代：明

凛凛谷中风，亭亭山上松。风声亦何劲，松自无改容。竞秀固妍好，弱植徒丰茸。独于霜雪馀，卓然见高踪。悠悠四十年，所遇多尚同。欧阳信佳士，亮节抱始终。苍苍岁寒质，展可为国庸。适来述所职，归思何匆匆。载歌君子篇，德期皓首崇。
送武昌教授
作者：薛瑄
朝代：明

武昌风土冠南州，都博于今拔俊尤。拜命已应增士气，趋程行复泛江流。汀洲蕙绿光风转，沼沚芹香宿雨收。还似苏湖人士盛，可无声誉达宸旒。
送汤自新之永和令
作者：薛瑄
朝代：明

羡君初拜九天恩，铜墨之官喜气新。一路好山迎去马，二陵时雨浥行尘。花封旧有唐风厚，政绩当如汉吏循。我亦趋朝应有日，伫看名誉达枫宸。
送牛给事领敕命还南京三首
作者：薛瑄
朝代：明

趋朝北阙近臣回，送别南风祖席开。玉佩暂辞鹓鹭侣，画船行近凤凰台。江山爽气临官署，星斗清光接泰阶。此去超迁应有日，中朝属望想重来。黄门三载北趋朝，又沐天恩下九霄。别思暂倾燕市酒，好风宜放潞河艘。家人蟢子占应近，官舍灯花结未消。圣代两京宏治化，好持忠谨答轩尧。南归紫诰喜新颁，送别都门拥大官。鸾纸分题殊浩瀚，羽觞行酒任飞翻。吕梁浪稳仙舟度，京口风清客思閒。想到秣陵瞻北极，便应咫尺见天颜。
送牛给事领敕命还南京三首·其一
作者：薛瑄
朝代：明

趋朝北阙近臣回，送别南风祖席开。玉佩暂辞鹓鹭侣，画船行近凤凰台。江山爽气临官署，星斗清光接泰阶。此去超迁应有日，中朝属望想重来。
送牛给事领敕命还南京三首·其三
作者：薛瑄
朝代：明

南归紫诰喜新颁，送别都门拥大官。鸾纸分题殊浩瀚，羽觞行酒任飞翻。吕梁浪稳仙舟度，京口风清客思閒。想到秣陵瞻北极，便应咫尺见天颜。
送牛给事领敕命还南京三首·其二
作者：薛瑄
朝代：明

黄门三载北趋朝，又沐天恩下九霄。别思暂倾燕市酒，好风宜放潞河艘。家人蟢子占应近，官舍灯花结未消。圣代两京宏治化，好持忠谨答轩尧。
送王上舍归省
作者：薛瑄
朝代：明

凤城南陌柳依依，把酒东风送客归。上舍已沾新雨露，高堂重舞旧斑衣。文章济世时应重，忠孝传家古亦稀。我亦有亲垂鹤发，愿承天宠拜庭闱。
送王别驾
作者：薛瑄
朝代：明

十五年前是故人，还家今见锦衣新。麟经共仰渊源学，骥足终为鼎鼐臣。远别黄堂当晚岁，遥瞻紫禁正新春。河桥分手情无限，目送班生满路尘。
送王士悦浙江宪副
作者：薛瑄
朝代：明

推毂年多老豸冠，分符吴越见才难。横金已觉新恩重，衣绣仍为故里还。破浪楼船秋水阔，飞霜宪节海风寒。悬知到处山川好，行部应须次第看。
送王宪使之四川
作者：薛瑄
朝代：明

宪使之官雪岭东，锦城楼閤倚晴空。莫辞道路三川远，正喜车书万国同。玉节自天随爽气，轺车到日振霜风。深期雅操清如水，行看香名达九重。
送王秀才
作者：薛瑄
朝代：明

历下山川秀，高亭古制存。朱阑环碧沼，绮席拥金樽。李杜来宾客，机云列弟昆。清言鸣佩玉，雅奏杂篪埙。自昔称名胜，于今数大藩。云烟通海岛，峰岭接天门。正是霜空肃，那堪叶落繁。高城连粉堞，周道驻华轩。良会今如此，高情可更论。芝兰争奕煜，鸿雁各飞翻。天上归宁后，还来叙作欢。
送王秀才登乡第归覃怀
作者：薛瑄
朝代：明

文运天开四海清，新颁凤诏属宾兴。中州河岳钟神秀，梁苑风云集俊英。祗见骊珠千镒重，肯同鱼目一毫轻。看君得意归乡里，何异当年昼锦荣。
送王秀才省兄归京师
作者：薛瑄
朝代：明

华不注高秋气多，大明湖水落霜波。山川风景今如此，兄弟分携意若何。宪府已应持玉节，亲闱长是近銮坡。明年三月春光好，更忆金台有雁过。
送王秀才省兄归京师
作者：薛瑄
朝代：明

海右传闻此亭古，亭中送客豪英聚。清风入座华筵开，流霞满眼金杯举。是时霜落天宇高，岱宗南望干云霄。况复齐川走沧海，三山恍惚连六鳌。山奇海壮环名邑，落落高怀感今昔。琬琰难酬北海词，风雨宁如少陵笔。想当促膝兹亭中，飘飘逸气凌长空。至今草木生光彩，名将山水传无穷。皇明文运超唐李，鸣凤高冈鸣不已。王君之府玉堂仙，清秩仍兼举三礼。难兄早擢贤良科，内台执法平不颇。朅来海岱振风纪，王君柰此想思何。鸿雁联翩暂相接，又是离亭动行色。萧疏荷芰飐秋波，凌乱桑榆下霜叶。王君王君我所奇，不须怀古伤分离。但愿埙篪迭相应，一门清誉流无期。
送王郎中还南京
作者：薛瑄
朝代：明

屡拜秋台最好官，三年考绩又南还。路分蓟北山容秀，舟到江东水面宽。粉署正当玄武畔，青云多在凤台间。他时还有清明誉，会展飙轮觐九关。
送萧都宪归盘窝歌
作者：薛瑄
朝代：明

古扬州之域，今大江之西。名山名水相望其间罕与之齐。龙泉乃在山水最佳处，盘窝直与盘谷争胜足以成幽栖。吾友萧君生其邑，钟秀精英抱高识。神骏早掣飞电踪，大鹏快展扶摇翼。天上迢迢十二楼，鸣佩早与群仙游。东俯扶桑枝，西瞰昆崙丘。珊瑚文彩沧瀛流，吴钩光射瀚海头。声誉喧喧鬓未改，赐归倍觉天恩大。萧萧行李出都城，漠漠云帆挂淮海。长江西上知几程，家山次第来相迎。盘窝林岭秀，盘窝水石清。东潭西障迭隐见，马山龙洞相纡萦。离口横波秋色冷，朝帽之峰露高顶。平林归翼晚来稀，远浦渔舟歌韵迥。云陂春牧散无边，高野秋禾成万井。盘窝之景何其多，萧君柰此盘窝何。或时采其山，或来钓其波。松根茯苓自可斸而煮，松花崖蜜亦可调而和。山间茅屋极萧洒，岚霭氤氲清水泻。静时玩易窥见天地心，閒日弹琴并与亲朋话。盘窝之乐难具陈，应知道卷堪怡神。但恐勿乐有喜鹤书飞来自天上，东山谢老未许独乐忘生民。
送董长史
作者：薛瑄
朝代：明

白发交情四十春，声名又喜逐年新。江都正学师前哲，洛下长才忆古人。北阙从龙天广大，西山跋马玉嶙峋。云中到日多清兴，应有新诗寄我频。
送虞宪使考满之京
作者：薛瑄
朝代：明

山东宪使何昂藏，铁心古貌眉发苍。出入四朝荷天宠，操持一节飞秋霜。海岱茫茫几千里，十年监部平如水。只今报政趋神京，僚庶追攀情不已。薰风杨柳城西亭，绮筵别酒倾银瓶。一举十觞劝公饮，气酣感我千古情。千古之情向公道，要使苍生乐熙皞。内台黄阁正需贤，此去严程到须早。
送赵大参之浙江
作者：薛瑄
朝代：明

浙右新参拜天宠，赵君籍籍声名重。晓辞仙仗出都门，骅骝塞道香尘拥。交游送别情何多，离筵正值东风和。山光入坐水侵席，柳条弄色花满柯。花前罢酒官桥远，潞水开帆驿程转。九重金阙尚驰情，千里吴山行在眼。吴山自昔称繁华，居民比屋过万家。西湖烟净拭明镜，海门潮起翻银沙。复有孤山号清境，清溪浅露疏梅影。处士不作封禅书，节与孤山共高耸。大藩形胜甲南东，好山不尽湖江重。薇垣轩豁挹清气，使符出入宣皇风。皇风正是全胜日，圣明侧席求贤急。方期礼乐过百王，直使仁恩涵八极。赵君好体轩尧心，嘉禾莫使蟊蠹侵。旬宣他日有成绩，策勋还作商家霖。
送邹都宪巡抚吴浙
作者：薛瑄
朝代：明

皇仁远布轸生民，巡抚东南简重臣。天语谆温颁凤敕，云帆缥缈泛龙津。班行共识时名大，郡邑争看宪节新。行见霜风回煖气，三吴无处不阳春。
送郑侍郎归省
作者：薛瑄
朝代：明

吾闻侍郎之父御史祖，阅世如今八十五。飘萧鹤发未龙钟，巉岩俊骨自奇古。侍郎蚤岁簪笔趋螭头，五朝出入迁擢宠渥稠。往年龙敕推恩出天府，前年鸾诰封秩来庐州。老亲荣贵重重真罕比，银章金带照耀乡闾里。侍郎官署居南京，思亲只隔长江水。今春乃上陈情归省章，报可丹诰飞下五云乡。试问此时拜恩感恩意，东流之水与之谁短长。便理南归旧囊橐，沙头潮退画舫阁。京华相送尽公卿，冠盖追随出郊郭。是时正值春光明媚春气和，柳条弄色流莺歌。江草萋迷含烟竞驻紫骝马，江花凌乱随风飞拂金叵罗。酒尽潮来挂征席，想到家乡秪几日。升堂拜舞多弟昆，堂前罗列儿与孙。歌曲庭闱沸丝竹，宾朋门巷如云屯。大启华筵斟寿酒，欢声喜气倾前后。齐言灵椿不老南山高，共愿亲龄与之同悠久。
送金都宪镇宁夏二首
作者：薛瑄
朝代：明

大夫承诏出皇州，西夏山川是壮游。笳鼓尽迎新宪节，风霜仍肃旧貔貅。久知河陇诸蕃静，又见崆峒二麦收。总赖庙谋清四海，不须樽俎借前筹。西行紫诰带新泥，葱岭河隍入马蹄。列镇久应烽火息，连屯惟见稻秧齐。远通贡篚来天外，直布皇风到海西。万里成功归有日，青云满眼是丹梯。
送金都宪镇宁夏二首·其一
作者：薛瑄
朝代：明

大夫承诏出皇州，西夏山川是壮游。笳鼓尽迎新宪节，风霜仍肃旧貔貅。久知河陇诸蕃静，又见崆峒二麦收。总赖庙谋清四海，不须樽俎借前筹。
送金都宪镇宁夏二首·其二
作者：薛瑄
朝代：明

西行紫诰带新泥，葱岭河隍入马蹄。列镇久应烽火息，连屯惟见稻秧齐。远通贡篚来天外，直布皇风到海西。万里成功归有日，青云满眼是丹梯。
送陈脩撰使高丽
作者：薛瑄
朝代：明

万国来朝通九译，一朝持节使三韩。烟开碣石行边见，日出扶桑马上看。玉烛正调王道盛，天书大布远人欢。归囊不似千金橐，留取清名宇宙间。
送陈都宪镇关中三首
作者：薛瑄
朝代：明

四朝风纪受恩深，又见西行捧德音。天上神仙知暂别，关中父老喜重临。戍閒部伍清河曲，地远桑麻接华阴。到处行台怀帝阙，封章还拟罄丹心。中丞斧钺下青霄，重镇关中别路遥。卫水楼船春解缆，崤陵骢马晓扬镳。诸军共仰新旌节，列郡仍遵旧教条。想是归期应不远，朝元有约听箫韶。九重深念及西人，山镇还须老大臣。宪节入关随爽气，玺书行郡布阳春。山连玉井晴飞雨，地接金城迥不尘。经济本为儒者事，功成还拟画麒麟。
送陈都宪镇关中三首·其一
作者：薛瑄
朝代：明

四朝风纪受恩深，又见西行捧德音。天上神仙知暂别，关中父老喜重临。戍閒部伍清河曲，地远桑麻接华阴。到处行台怀帝阙，封章还拟罄丹心。
送陈都宪镇关中三首·其三
作者：薛瑄
朝代：明

九重深念及西人，山镇还须老大臣。宪节入关随爽气，玺书行郡布阳春。山连玉井晴飞雨，地接金城迥不尘。经济本为儒者事，功成还拟画麒麟。
送陈都宪镇关中三首·其二
作者：薛瑄
朝代：明

中丞斧钺下青霄，重镇关中别路遥。卫水楼船春解缆，崤陵骢马晓扬镳。诸军共仰新旌节，列郡仍遵旧教条。想是归期应不远，朝元有约听箫韶。
送马太守之西安
作者：薛瑄
朝代：明

玉阶新拜宠恩浓，皂盖西行五马同。秦树到关开晓色，岳连当路出奇峰。好询民隐周三辅，为播仁风答九重。青史古称张赵迹，会看勋业继前踪。
送高佥宪福建提学
作者：薛瑄
朝代：明

天书捧出大明宫，拜命南征使节雄。舟解御河杨柳绿，路经山馆荔枝红。七闽人士沾时雨，一代文章复古风。未许江山久留滞，还期白首梦非熊。
通鉴
作者：薛瑄
朝代：明

千二年来治乱机，只从理欲辨安危。若将此鉴为心鉴，三五如何不并归。
遇知行简陈广文
作者：薛瑄
朝代：明

岂不闻北海鹏。扶摇一夕起，抟击九万程。又不见渥洼驹。朝饮东海水，暮宿昆崙墟。古来磊落奇男子，变化腾骧亦如此。英风激烈干云霄，伟绩轩轰冠青史。我昔年少天下游，大河南北西梁州。望远将登岱岳顶，观澜欲泛溟渤流。尔来战艺梁园日，秋月离离桂花实。更随春水到龙门，一跃风涛生霹雳。中间敛翼就閒居，峨冠且复歌唐虞。半载悠悠客京索千钱，僦得城南庐。城南之庐绝萧洒，开门直见南山下。南山朝青暮亦青，人情谁似山光者。陈夫子，儒之豪，早年独步亨衡高。雄文应不让班马，清词真可追风骚。籍籍才名三十载，到处菁莪秀而蔼。春生杖屦乐薰陶，霜吼金钟共倾骇。众人视我同众人，先生视我情何真。乃悟知音古来少，伯牙独与钟期亲。先生剩注樽中绿，我为先生歌一曲。老天生才既有需，岂向尘埃长碌碌。一歌既竟还复歌，歌长此意将如何。残冬便须终日酩酊醉，春来喜见万里风云多。
遣兴
作者：薛瑄
朝代：明

庭幽多乐趣，向歇爱晴晖。绿竹生孙早，红梅结子稀。赋诗新有趣，读易渐知几。眼镜何空阔，看云天际飞。
遣兴
作者：薛瑄
朝代：明

永日霜台与众疏，相亲惟有圣贤书。绿云满院苍苔合，自喜能兼吏隐居。
遣兴
作者：薛瑄
朝代：明

簿书夏日足官府，忽忆少年行乐时。高柳送凉蝉断续，清溪濯足石参差。班荆或共高人语，采药频从野老嬉。远兴无端真在想，白云芳草旧襟期。
遣怀
作者：薛瑄
朝代：明

如何三月外，犹未得家书。为少南来雁，因稀北上鱼。谩叨新使节，秖想旧田庐。旦夕闻消息，中怀暂一舒。
遣怀
作者：薛瑄
朝代：明

樗材无补圣明时，持斧年多鬓欲丝。蘋藻久虚先垄荐，诗书应有正人知。趋朝凤阙推先达，退食乌台愧后期。幸自此身安蹇拙，几看云与意俱迟。
遣闷二首
作者：薛瑄
朝代：明

客中郁郁不自得，忽思古人读古书。古书古人亦如此，吾怀不放将何如。少时都不解忧喜，壮年百虑搅我心。我心默默向谁说，呼酒只对东风斟。
遣闷二首·其一
作者：薛瑄
朝代：明

客中郁郁不自得，忽思古人读古书。古书古人亦如此，吾怀不放将何如。
遣闷二首·其二
作者：薛瑄
朝代：明

少时都不解忧喜，壮年百虑搅我心。我心默默向谁说，呼酒只对东风斟。
邯郸赠贾进士使关中
作者：薛瑄
朝代：明
体裁：七言律诗

接踵青云满后尘，君于道义最情亲。宁知握手邯郸地，同是观风郡国人。太华倚天秋气爽，洞庭横剑晓霜新。相思南北须珍重，早约回辕觐紫宸。
邯郸赠贾进士使关中
作者：薛瑄
朝代：明

接踵青云满后尘，君於道义最情亲。宁知握手邯郸地，同是观风郡国人。太华倚天秋气爽，洞庭横剑晓霜新。相思南北须珍重，早约回辕觐紫宸。
邹平分司杂咏二首
作者：薛瑄
朝代：明

行台独坐听鸣鸠，乔木参天五月秋。举目好山青未了，应随马足遍东州。树绕行廊散碧阴，莺啼小圃送清音。葵花无数开如锦，解是倾阳共此心。
邹平分司杂咏二首·其一
作者：薛瑄
朝代：明

行台独坐听鸣鸠，乔木参天五月秋。举目好山青未了，应随马足遍东州。
邹平分司杂咏二首·其二
作者：薛瑄
朝代：明

树绕行廊散碧阴，莺啼小圃送清音。葵花无数开如锦，解是倾阳共此心。
郊游
作者：薛瑄
朝代：明

客居烦聒毒我肠，偶骑款段登周行。西行三里渡小水，北上百步临高冈。远近人家翳乔木，依稀邮舍围垂杨。是时陇麦半乾槁，南风起浪日色黄。所遇林桑已空兀，谁家妇女犹提筐。惟南有山接嵩少，云门开阖峰低昂。清回爽气彻心目，便觉尘虑都消忘。回鞭窈窕历溪谷，野花野草供幽香。壳蜗垤蚁各生遂，潜鳞飞鸟咸徜徉。东折萦纡历平坂，纵观大化穷毫芒。乃悟群生隐无极，始知一气包鸿荒。此意悠悠真罕识，令人酷忆点也狂。缓辔归来日已夕，满怀风月天茫茫。
都城即事
作者：薛瑄
朝代：明

曈昽晓日上蓬莱，缥缈祥云拥泰阶。旌旆风摇龙虎动，箫韶声奏凤凰来。九衢车马香尘合，万井笙歌曙色开。千古上游形胜地，两都欲赋愧非才。
酬师中吉见贻韵
作者：薛瑄
朝代：明

老成名誉远流传，忽寄新诗到客边。玉札丹砂应有诀，苍颜白发保无愆。失云病鹤翎犹健，趁日芳葵色自妍。莫向周南叹留滞，丹梯依旧好攀缘。
酬李吏部韵
作者：薛瑄
朝代：明

秪是寻章句，何曾学圣贤。寸心徒炯若，两鬓已苍然。汎汎应难及，区区只自专。妙非探月窟，蒙有玩山泉。希复勤晨诵，多应懒昼眠。簟凉纹似水，窗寂帐如烟。正起端乌帽，俄承送锦笺。腾空蛟势矫，出海蚌珠鲜。述作淹群籍，吟哦尽一篇。卦看脩省震，天悟性情乾。便拟师兼艮，谁劳说又玄。茅心知我塞，水智羡君圆。德业勤磨玉，功名频着鞭。沉潜知理奥，明炳识几先。自是中情固，宁教外物迁。晴窗看野马，碧汉仰飞鸢。欲识无边道，须知不外天。味深玄酒酌，声淡伯牙弦。佳士宜纫蕙，高人独爱莲。化机宁有息，雅兴自无边。宝瓒须金饰，羔裘有豹缘。翱翔还接翼，出入最差肩。肺腑真倾泻，诗书已贯穿。天官留藻鉴，匠氏备杗椽。规矩诚前定，方圆自不愆。门清真似水，道直更如弦。干有千寻耸，金更百鍊坚。但教孤节茂，嬴取大名全。自愧方知学，深思未可权。交情殊滚滚，高论竟连连。尚觉中怀劣，难胜外虑牵。何时除旧习，但日窃陈编。大意全无见，几微总未研。真诚誇末学，宁敢接先传。浩荡乾坤大，推迁岁月延。海波应浑浑，蠡挹缪涓涓。有蕴川光媚，深藏宝气缠。珠还宁买椟，鱼得可忘筌。旧业劳钻仰，新知可弃捐。斯文终古在，共睹日星悬。
酬辛俨先生见寄
作者：薛瑄
朝代：明

先生归老大河滨，三十年来信始闻。乡比郑公瞻旧德，经传邵学挹清芬。碧鸡倾盖时虽久，锦鲤通书意更真。见说门墙桃李盛，不知谁占舜城春。
酬陈广文送莱
作者：薛瑄
朝代：明

秋圃应知雨露多，嘉蔬分送奈情何。书生咬得其根味，绝胜金盘荐紫驼。
酬黄养正韵
作者：薛瑄
朝代：明

翰苑香名乂已闻，蓟门秋晚又逢君。孤城木落虫吟月，旅馆风来雁唳云。眼底江山期共赋，马头岐路惜重分。辽西不久留才子，昭代如今正右文。
醉吟楼歌为刘佥宪父赋
作者：薛瑄
朝代：明

醉吟之楼高且雄，谁其作之醉吟翁。翁心豁落真宰同，作楼直欲凌苍空。危梯缥缈叠撑拄，层轩洞达相开通。白云片片宿梁栋，青山隐隐当帘栊。长夏绝超爽，灵风洒清响。秋蟾散影九万里，晓雪悬光一千丈。四时风景佳，翁来日登赏。赏心苦未足，呼酒涤尘想。一觞一咏自风流，兴酣万物良悠悠。傲睨五岳众山小，吞吐七泽三江秋。有时醉倚阑干望八极，便欲排风御气仍丹丘。却思李杜文章伯，只今已作神游客。举杯且复一招之，招之共饮楼头月。月光入口清心魂，唾珠洒作澄江雪。澄江雪，何茫茫，瑶翻玉涌蛟龙翔。是时翁与二子相颉颃，搜括百怪神鬼藏。陶镕万象造化忙。乃知醉吟楼，不让采石江边亭，浣花溪上庄。
重恩堂为韩雍都宪赋
作者：薛瑄
朝代：明

有子乘骢秉宪钧，疏封几度到双亲。才颁龙敕奎文动，又锡鸾封綵诰新。命服屡膺逢盛世，华筵频启庆长春。重恩堂上恩方至，更笃忠贞答紫宸。
重登故镇寺楼
作者：薛瑄
朝代：明

重来故镇已三秋，又上招提百尺楼。山绕飞甍浮翠黛，岸遮远日断黄流。回溪俯瞰粼粼玉，乔木深藏曲曲丘。莫谓此时穷胜槩，还期汗漫九垓游。
重过郑州
作者：薛瑄
朝代：明
体裁：七言律诗

自古中州胜迹多，管城风物喜重过。西来驿路临京水，东去人烟接汴河。仆射旧坡今寂寞，世宗遗冢尚嵯峨。穹碑谁似唐裴度，千载勋名耿不磨。
重题临胊行台四柏二首
作者：薛瑄
朝代：明

四柏移栽已二年，重来相对意留连。时人莫比甘棠树，浅薄惭无惠化传。宪府重来柏渐高，良材元不困蓬蒿。还应老大惊人目，香叶团空有凤巢。
重题临胊行台四柏二首·其一
作者：薛瑄
朝代：明

四柏移栽已二年，重来相对意留连。时人莫比甘棠树，浅薄惭无惠化传。
重题临胊行台四柏二首·其二
作者：薛瑄
朝代：明

宪府重来柏渐高，良材元不困蓬蒿。还应老大惊人目，香叶团空有凤巢。
重题五友五首 其一 竹
作者：薛瑄
朝代：明

长日无风亦自清，疏篁况复满秋声。几回睡醒窗前月，疑是瑶阶佩玉鸣。
重题五友五首 其三 莲
作者：薛瑄
朝代：明

朝来微雨湿胭脂，并倚新妆照绿池。莫使香尘涴颜色，深情还有正人知。
重题五友五首 其二 兰
作者：薛瑄
朝代：明

几载栽培雨露深，好风披拂正关心。瑶琴一曲凭谁写，惟有宣尼解此音。
重题五友五首 其五 菊
作者：薛瑄
朝代：明

未到高秋有别情，新丛簇簇傍阶生。归心不待花重发，留与新知作眼明。
重题五友五首 其四 梅
作者：薛瑄
朝代：明

花正开时节已过，祗留清影弄檐阿。潇湘千里客归去，想忆花时思更多。
重题五友五首·竹
作者：薛瑄
朝代：明

长日无风亦自清，疏篁况复满秋声。几回睡醒窗前月，疑是瑶阶佩玉鸣。几载栽培雨露深，好风披拂正关心。瑶琴一曲凭谁写，惟有宣尼解此音。朝来微雨湿胭脂，并倚新妆照绿池。莫使香尘涴颜色，深情还有正人知。花正开时节已过，祗留清影弄檐阿。潇湘千里客归去，想忆花时思更多。未到高秋有别情，新丛簇簇傍阶生。归心不待花重发，留与新知作眼明。
重题胶州行台二首
作者：薛瑄
朝代：明

六年三按古胶东，两见葵花五月红。却忆端阳沾赐扇，曾陪鹓侣觐飞龙。留题今是两端阳，海气仍飘五月凉。却爱名花当户发，还将远意采幽香。
重题胶州行台二首·其一
作者：薛瑄
朝代：明

六年三按古胶东，两见葵花五月红。却忆端阳沾赐扇，曾陪鹓侣觐飞龙。
重题胶州行台二首·其二
作者：薛瑄
朝代：明

留题今是两端阳，海气仍飘五月凉。却爱名花当户发，还将远意采幽香。
野市
作者：薛瑄
朝代：明

野市二三家，柴门傍水斜。溪童卖蒲笋，归路不辞赊。
金台春意图为夏进士赋
作者：薛瑄
朝代：明

西山千仞插天碧，东海排空浪头白。山雄海壮拥神京，中有金台临紫陌。台高迢递绝尘埃，九天星斗罗三台。台前一夜东风起，吹得皇都花柳开。花枝杲杲明朝旭，柳色依依袅轻绿。九衢车马睹晴辉，万井笙歌连曙烛。有客磊落丰城人，宝剑出匣光芒新。两度青云不得意，今年一举超常伦。金台骀荡春光好，对策彤庭漏声晓。宝殿胪传瑞气多，天门榜放祥云绕。锡宴南宫春昼迟，锦袍不管杯淋漓。醉向和风满归路，紫骝蹀躞争骄嘶。绮楼翠牖出云幕，粉黛朱颜拥芍药。倾城人看绿衣郎，意气昂昂动寥廊。幸逢明圣坐垂旒，联翩彩凤鸣高丘。成名祗向雁塔写，放歌不作平康游。金台春色看未已，又沐天恩还故里。尽将此意入丹青，期与乾坤传不毁。
金台送别为李进都指挥赋二首
作者：薛瑄
朝代：明

才将虎旅卫天居，又拥雕戈出帝都。部伍散行秋野阔，旌旗斜捲暮云孤。扶桑分阃封圻近，杕杜连歌雨露馀。壮节封侯应有日，青云回首是长途。虎将承恩出九重，紫泥封带御香浓。离筵济济都门酒，征马萧萧别路风。雄镇行看沧海近，归旌遥指岱山崇。太平分阃浑閒事，万里封侯慷慨中。
金台送别为李进都指挥赋二首·其一
作者：薛瑄
朝代：明

才将虎旅卫天居，又拥雕戈出帝都。部伍散行秋野阔，旌旗斜捲暮云孤。扶桑分阃封圻近，杕杜连歌雨露馀。壮节封侯应有日，青云回首是长途。
金台送别为李进都指挥赋二首·其二
作者：薛瑄
朝代：明

虎将承恩出九重，紫泥封带御香浓。离筵济济都门酒，征马萧萧别路风。雄镇行看沧海近，归旌遥指岱山崇。太平分阃浑閒事，万里封侯慷慨中。
金陵官舍
作者：薛瑄
朝代：明

宛转通桥水，依稀屋近城。池塘经雨浊，睥睨映天青。槛柳回春色，园禽变晓声。官居能有此，聊可豁高情。
金陵春望四首
作者：薛瑄
朝代：明

锦绣江山一望中，金陵佳气正葱葱。石城尚踞耽耽虎，钟阜长蟠矫矫龙。淡霭远遮三月柳，瑞烟深护万年松。风流王谢何须问，开国还思旧股肱。金陵最好是新春，风景无边入望频。山似洛中浮秀色，水从天上泛通津。千门垂柳初经雨，满路飞花不起尘。深荷发生同万物，两京回首忆枫宸。佳丽层城王气中，春来无树不青葱。湖光湛湛跳红鲤，桥影沉沉卧白龙。锦绣园林开艳杏，烟霞涧谷挺长松。无边风景皆堪赏，千首新诗兴未穷。皇都又是一年春，立马长堤眺望频。丽日斜明红杏坞，煖烟轻护绿杨津。风来野水微生浪，雨过天街迥不尘。最爱祥云呈五色，氤氲长是绕枫宸。
金陵春望四首·其一
作者：薛瑄
朝代：明

锦绣江山一望中，金陵佳气正葱葱。石城尚踞耽耽虎，钟阜长蟠矫矫龙。淡霭远遮三月柳，瑞烟深护万年松。风流王谢何须问，开国还思旧股肱。
金陵春望四首·其三
作者：薛瑄
朝代：明

佳丽层城王气中，春来无树不青葱。湖光湛湛跳红鲤，桥影沉沉卧白龙。锦绣园林开艳杏，烟霞涧谷挺长松。无边风景皆堪赏，千首新诗兴未穷。
金陵春望四首·其二
作者：薛瑄
朝代：明

金陵最好是新春，风景无边入望频。山似洛中浮秀色，水从天上泛通津。千门垂柳初经雨，满路飞花不起尘。深荷发生同万物，两京回首忆枫宸。
金陵春望四首·其四
作者：薛瑄
朝代：明

皇都又是一年春，立马长堤眺望频。丽日斜明红杏坞，煖烟轻护绿杨津。风来野水微生浪，雨过天街迥不尘。最爱祥云呈五色，氤氲长是绕枫宸。
钜野道中
作者：薛瑄
朝代：明

钜野茫茫远际天，春风春雨淡春烟。河流尚自成陈迹，俯仰千年事落然。
钧州分司槿花盛开戏作
作者：薛瑄
朝代：明

分司庭下舜花开，清倚雕阑绝点埃。坐客正看新朵盛，游蜂仍逐暗香来。欲留芳艳明朱幌，忍见残英坠绿苔。纵是铁冠心似铁，也应花里暂徘徊。
钧州咏古次虚庵韵二首
作者：薛瑄
朝代：明

南风揽辔过中州，阳翟名邦得纵游。彩凤台空芳草合，黑龙潭静淡烟收。马经颖水清无迹，路绕黄山翠欲流。眺望几回情未已，远空云影自悠悠。匹马南行接楚州，路经栎邑遂清游。学仙人去洞犹在，鸣凤台空声已收。无限好山皆北向，几湾野水尽东流。垂鞭不管马行缓，更觉閒吟情绪悠。
钧州咏古次虚庵韵二首·其一
作者：薛瑄
朝代：明
体裁：七言律诗

南风揽辔过中州，阳翟名邦得纵游。彩凤台空芳草合，黑龙潭静淡烟收。马经颍水清无迹，路绕黄山翠欲流。眺望几回情未已，远空云影自悠悠。
钧州咏古次虚庵韵二首·其一
作者：薛瑄
朝代：明

南风揽辔过中州，阳翟名邦得纵游。彩凤台空芳草合，黑龙潭静淡烟收。马经颖水清无迹，路绕黄山翠欲流。眺望几回情未已，远空云影自悠悠。
钧州咏古次虚庵韵二首·其二
作者：薛瑄
朝代：明

匹马南行接楚州，路经栎邑遂清游。学仙人去洞犹在，鸣凤台空声已收。无限好山皆北向，几湾野水尽东流。垂鞭不管马行缓，更觉閒吟情绪悠。
铜雀台
作者：薛瑄
朝代：明

铜雀台高春日明，春风无限绮罗情。笙歌莫向西陵奏，松柏萧萧起暮声。
锦城寓馆八首
作者：薛瑄
朝代：明

寓馆富花竹，书斋夏日长。芭蕉红锦秀，栀子白花香。树密宁知暑，窗开但觉凉。远怀虽暂遣，世虑未能忘。曲径通幽处，交阴翠竹高。书斋成雅趣，花圃惬游遨。石甃涵天影，风林作海涛。宁知城市内，清境胜江皋。细雨过空庭，纤纤草色青。凉风生近户，淡霭散高冥。林外鹃声急，檐前燕语轻。锦城虽可乐，终是念归程。当户海榴树，纷纷落绛英。竹林新笋出，石砌绿苔生。小屋知心静，繁花觉眼明。少陵今远矣，谁与论诗情。偶居锦城馆，还似浣花堂。雨过青苔润，风来翠簟凉。竹鸣潇洒韵，花送自然香。清兴虽无尽，乡心未可忘。红芳经雨重，翠竹引风多。生意每如此，天心奈乐何。一杯吾自劝，隔户鸟当歌。忽起乡关念，条山绕大河。清晨坐书閤，初日照花林。宿露泫庭竹，晴天啭野禽。心无一念杂，窗绝半尘侵。道理无边在，悠然思转深。閒坐竹林内，风来见箨飘。轻烟晴冉冉，凉气晚萧萧。易古还宗邵，书删却自尧。莫嫌耽典籍，清景美相调。
锦城寓馆八首·其一
作者：薛瑄
朝代：明

寓馆富花竹，书斋夏日长。芭蕉红锦秀，栀子白花香。树密宁知暑，窗开但觉凉。远怀虽暂遣，世虑未能忘。
锦城寓馆八首·其七
作者：薛瑄
朝代：明

清晨坐书閤，初日照花林。宿露泫庭竹，晴天啭野禽。心无一念杂，窗绝半尘侵。道理无边在，悠然思转深。
锦城寓馆八首·其三
作者：薛瑄
朝代：明

细雨过空庭，纤纤草色青。凉风生近户，淡霭散高冥。林外鹃声急，檐前燕语轻。锦城虽可乐，终是念归程。
锦城寓馆八首·其二
作者：薛瑄
朝代：明

曲径通幽处，交阴翠竹高。书斋成雅趣，花圃惬游遨。石甃涵天影，风林作海涛。宁知城市内，清境胜江皋。
锦城寓馆八首·其五
作者：薛瑄
朝代：明

偶居锦城馆，还似浣花堂。雨过青苔润，风来翠簟凉。竹鸣潇洒韵，花送自然香。清兴虽无尽，乡心未可忘。
锦城寓馆八首·其八
作者：薛瑄
朝代：明

閒坐竹林内，风来见箨飘。轻烟晴冉冉，凉气晚萧萧。易古还宗邵，书删却自尧。莫嫌耽典籍，清景美相调。
锦城寓馆八首·其六
作者：薛瑄
朝代：明

红芳经雨重，翠竹引风多。生意每如此，天心奈乐何。一杯吾自劝，隔户鸟当歌。忽起乡关念，条山绕大河。
锦城寓馆八首·其四
作者：薛瑄
朝代：明

当户海榴树，纷纷落绛英。竹林新笋出，石砌绿苔生。小屋知心静，繁花觉眼明。少陵今远矣，谁与论诗情。
锦城端午
作者：薛瑄
朝代：明

锦官城里遇端阳，好事常年忆帝乡。颁扇不知三伏暑，赐衣犹带九天香。却看绝塞孤云远，閒坐空亭一面凉。佳节任从流转在，丹心不管鬓毛苍。
锦城馆杂题十三首 其一 竹
作者：薛瑄
朝代：明

谁种庭前竹，萧森数十竿。高檐晴落翠，虚室昼生寒。韵喜风前听，阴宜月下看。莫言家在远，长得报平安。
锦城馆杂题十三首 其七 栀子
作者：薛瑄
朝代：明

栀子湖湘见，重看在锦城。花如梅蕊淡，香比木犀清。会取风霜实，还添药饵名。莫嫌滋味苦，利益似忠诚。
锦城馆杂题十三首 其三 芭蕉
作者：薛瑄
朝代：明

弱植亭亭立，新枝渐渐开。自能承雨露，元不愧尘埃。蕊艳抽红锦，阴长落翠苔。新诗题满叶，秋意莫先来。
锦城馆杂题十三首 其九 盆池
作者：薛瑄
朝代：明

圆盆为池底，方石为池铉。贮水无多子，涵光亦有焉。影随庭下树，云度镜中天。好似人心静，森然万象全。
锦城馆杂题十三首 其二 榴
作者：薛瑄
朝代：明

细叶枝枝翠，娇英朵朵红。爱看房有实，不信色为空。迎夏葵争发，倾阳意略同。因之思汉武，花满近郊浓。
锦城馆杂题十三首 其五 棕树
作者：薛瑄
朝代：明

小圃高棕树，亭亭迥出云。近身皮尽古，到顶叶才分。性直钟元气，根多托厚坤。幸兹无剥削，生意得长存。
锦城馆杂题十三首 其八 木犀
作者：薛瑄
朝代：明

爱此木犀树，青青长近阶。每承朝露重，长引夏风来。嘉卉应难得，高人喜剩栽。不知归去日，还得见花开。
锦城馆杂题十三首 其六 笋
作者：薛瑄
朝代：明

为是根延蔓，因知笋易生。破苔锥快利，穿砌角峥嵘。箨解龙蛇蜕，梢翻翡翠翎。渐应为劲节，行复上青冥。
锦城馆杂题十三首 其十 双柏
作者：薛瑄
朝代：明

北山多古柏，此地少为奇。并长庭阶下，双承雨露滋。贞心惟我共，苦意只天知。清影尤宜夏，时来一玩之。
锦城馆杂题十三首 其十一 草
作者：薛瑄
朝代：明

密密庭前草，纤纤每易生。细摇风叶软，微缀露华明。生意知无间，乾坤太有情。不除思茂叔，心与共欣荣。
锦城馆杂题十三首 其十三 竹径
作者：薛瑄
朝代：明

竹径通书室，行来宛转深。举头交翠叶，步屣踏清阴。旧箨频飘地，新篁乱满林。好风凉不断，洒洒涤尘襟。
锦城馆杂题十三首 其十二 花台
作者：薛瑄
朝代：明

台累层层级，花开种种香。雨过苔色净，风动树阴凉。高下当虚牖，依稀近小堂。读书频对此，潇洒意何长。
锦城馆杂题十三首 其四 木瓜
作者：薛瑄
朝代：明

窗外有奇树，木瓜枝相交。幸自少酸味，何由动老饕。香气颇幽馥，鸟声恒寂寥。莫为相好赠，却恐报琼瑶。
锦城馆杂题十三首·竹
作者：薛瑄
朝代：明

谁种庭前竹，萧森数十竿。高檐晴落翠，虚室昼生寒。韵喜风前听，阴宜月下看。莫言家在远，长得报平安。细叶枝枝翠，娇英朵朵红。爱看房有实，不信色为空。迎夏葵争发，倾阳意略同。因之思汉武，花满近郊浓。弱植亭亭立，新枝渐渐开。自能承雨露，元不愧尘埃。蕊艳抽红锦，阴长落翠苔。新诗题满叶，秋意莫先来。窗外有奇树，木瓜枝相交。幸自少酸味，何由动老饕。香气颇幽馥，鸟声恒寂寥。莫为相好赠，却恐报琼瑶。小圃高棕树，亭亭迥出云。近身皮尽古，到顶叶才分。性直钟元气，根多托厚坤。幸兹无剥削，生意得长存。为是根延蔓，因知笋易生。破苔锥快利，穿砌角峥嵘。箨解龙蛇蜕，梢翻翡翠翎。渐应为劲节，行复上青冥。栀子湖湘见，重看在锦城。花如梅蕊淡，香比木犀清。会取风霜实，还添药饵名。莫嫌滋味苦，利益似忠诚。爱此木犀树，青青长近阶。每承朝露重，长引夏风来。嘉卉应难得，高人喜剩栽。不知归去日，还得见花开。圆盆为池底，方石为池铉。贮水无多子，涵光亦有焉。影随庭下树，云度镜中天。好似人心静，森然万象全。北山多古柏，此地少为奇。并长庭阶下，双承雨露滋。贞心惟我共，苦意只天知。清影尤宜夏，时来一玩之。密密庭前草，纤纤每易生。细摇风叶软，微缀露华明。生意知无间，乾坤太有情。不除思茂叔，心与共欣荣。台累层层级，花开种种香。雨过苔色净，风动树阴凉。高下当虚牖，依稀近小堂。读书频对此，潇洒意何长。竹径通书室，行来宛转深。举头交翠叶，步屣踏清阴。旧箨频飘地，新篁乱满林。好风凉不断，洒洒涤尘襟。
锦官驿官送樱桃
作者：薛瑄
朝代：明

锦官驿吏送樱桃，红颗堆盘磊落高。时果已知西蜀美，古诗难见少陵豪。尝新暂遣中情悦，感物还添远意劳。多少上林莺啄遍，一春归兴正滔滔。
长平
作者：薛瑄
朝代：明

行过长平惨旧名，路人犹指昔年坑。不知当日将军死，地下曾无见赵兵。
长沙喜天色晴霁赋此
作者：薛瑄
朝代：明

连旬山雨湿行旌，弭节长沙喜晚晴。岳麓断云归洞府，潇湘皎月照江城。银河一派仙槎稳，牛斗三更剑气横。樽酒此时聊自适，㴞㴞不尽古今情。
长沙喜天色晴霁赋此
作者：薛瑄
朝代：明
体裁：七言律诗

连旬山雨湿行旌，弭节长沙喜晚晴。岳麓断云归洞府，潇湘皎月照江城。银河一派仙槎稳，牛斗三更剑气横。樽酒此时聊自适，滔滔不尽古今情。
长沙四咏
作者：薛瑄
朝代：明

湖南清绝有长沙，江市悠悠郭外斜。水合三湘开浦溆，山连五岭散云霞。鹧鸪疏雨黄陵庙，鵩鸟残阳贾傅家。且喜登临穷胜观，不须怀古重兴嗟。江城卑湿少尘埃，霁景风烟四望开。水接洞庭从北去，山连衡岳自南来。悠悠八翼陶侯梦，落落千年贾傅才。自昔为邦多故老，总留风节使人哀。名郡前贤是旧游，我来回想兴悠悠。少陵几醉樽中酒，子厚重题驿畔楼。岳麓云霞常带雨，洞庭波浪远涵秋。为邦谁似朱夫子，道与湘漓昼夜流。明时持节按湖南，泽国风烟到自谙。客舫尽应依水市，人家多是住山岚。三苗已见华风远，五岭应知圣泽覃。廊庙只今登俊彦，不劳词赋吊湘潭。
长沙四咏·其一
作者：薛瑄
朝代：明

湖南清绝有长沙，江市悠悠郭外斜。水合三湘开浦溆，山连五岭散云霞。鹧鸪疏雨黄陵庙，鵩鸟残阳贾傅家。且喜登临穷胜观，不须怀古重兴嗟。
长沙四咏·其三
作者：薛瑄
朝代：明

名郡前贤是旧游，我来回想兴悠悠。少陵几醉樽中酒，子厚重题驿畔楼。岳麓云霞常带雨，洞庭波浪远涵秋。为邦谁似朱夫子，道与湘漓昼夜流。
长沙四咏·其二
作者：薛瑄
朝代：明

江城卑湿少尘埃，霁景风烟四望开。水接洞庭从北去，山连衡岳自南来。悠悠八翼陶侯梦，落落千年贾傅才。自昔为邦多故老，总留风节使人哀。
长沙四咏·其四
作者：薛瑄
朝代：明

明时持节按湖南，泽国风烟到自谙。客舫尽应依水市，人家多是住山岚。三苗已见华风远，五岭应知圣泽覃。廊庙只今登俊彦，不劳词赋吊湘潭。
长白山怀古
作者：薛瑄
朝代：明

山回长白重经过，十世怀贤意若何。饭粥事空荒古寺，读书声歇暗烟萝。中朝德业应难及，西夏勋名更不磨。向晚凭谁话忧乐，柏台清夜月明多。
闻张侍御升大理卿复升都御史
作者：薛瑄
朝代：明

闻道张公子，频年被宠光。一清廷尉法，再肃柏台霜。绝足风云阔，高门岁月长。所期崇令德，汗简看垂芳。
闻蛙有怀
作者：薛瑄
朝代：明

春晚乘骢驻德平，古城墙外有蛙鸣。却思青草池塘夜，三载湖南厌此声。
闻蝉
作者：薛瑄
朝代：明

夏馆秋凉客寓居，忽闻帘外一蝉初。已知时序相催急，并觉天真感激馀。楚辩吟秋蛩韵切，齐筝弹月雁行疏。裁书为报欧阳子，万响中间有太虚。
闻道四首
作者：薛瑄
朝代：明

闻道徵南将，长驱十万兵。天威除䝟貐，妖宿扫搀抢。路辟烟尘息，城开子女迎。还当布恩信，长见八蛮清。大将总雄师，三苗势已衰。重围方解日，梗路渐通时。荒破宜兴复，疮痍在保绥。安边有长策，华夏乐雍熙。兵势如破竹，长驱甚建瓴。已应猺种遁，还见鬼方清。恩信要须布，干戈可暂停。但令疆圉静，休慕简编青。苗顽从古昔，丑类近尤乖。月晕城遭困，蜂屯路不开。王师天上降，虎将日边来。一扫蛮荒静，从容奏凯回。
闻道四首·其一
作者：薛瑄
朝代：明

闻道徵南将，长驱十万兵。天威除䝟貐，妖宿扫搀抢。路辟烟尘息，城开子女迎。还当布恩信，长见八蛮清。
闻道四首·其三
作者：薛瑄
朝代：明

兵势如破竹，长驱甚建瓴。已应猺种遁，还见鬼方清。恩信要须布，干戈可暂停。但令疆圉静，休慕简编青。
闻道四首·其二
作者：薛瑄
朝代：明

大将总雄师，三苗势已衰。重围方解日，梗路渐通时。荒破宜兴复，疮痍在保绥。安边有长策，华夏乐雍熙。
闻道四首·其四
作者：薛瑄
朝代：明

苗顽从古昔，丑类近尤乖。月晕城遭困，蜂屯路不开。王师天上降，虎将日边来。一扫蛮荒静，从容奏凯回。
阆中
作者：薛瑄
朝代：明

闻道阆中山水奇，今来始得一见之。长江萦带碧浩渺，远峰环绕青参差。竹树茂密尘不起，天宇空阔云自移。锦屏近郭最明秀，佳句还吟子美诗。
阳武怀古
作者：薛瑄
朝代：明

黄河南下是通津，县郭千年枕水滨。兵结团城犹有汉，车惊博浪已无秦。黑阳山晚横残照，清水潭乾起暮尘。立马几回思往事，宰平谁识社中人。
附录所赠二首
作者：薛瑄
朝代：明

名利场中一梦醒，知君浑不负苍冥。村醪且去随时饮，涧水重来洗耳听。俗眼任他终日白，山光还似旧时青。从教门外尘如海，坐向空斋阅圣经。自许孤忠结主知，居官宁肯论安危。平反不愧张廷尉，三黜何惭柳士师。已向一身中道立，更看千古大名垂。到家莫废韦编业，伊洛高踪尚可追。
附录所赠二首·其一
作者：薛瑄
朝代：明
体裁：七言律诗

名利场中一梦醒，知君浑不负苍冥。村醪且去随时饮，涧水重来洗耳听。俗眼任他终日白，山光还似旧时青。从教门外尘如海，坐向空斋阅圣经。
附录所赠二首·其二
作者：薛瑄
朝代：明
体裁：七言律诗

自许孤忠结主知，居官宁肯论安危。平反不愧张廷尉，三黜何惭柳士师。已向一身中道立，更看千古大名垂。到家莫废韦编业，伊洛高踪尚可追。
陈广文见访
作者：薛瑄
朝代：明

爱客情何厚，肩舆到所居。樽醪携腊蚁，盘错间春鱼。雅意忘年契，高怀胜日雩。剧谈移永昼，未儗促归途。
陜州抵沙涧渡
作者：薛瑄
朝代：明

重冈高下近弘农，北首乡关喜气浓。三晋云山秋色里，两河烟树夕阳中。弃繻谁识当年客，操筑应无旧日翁。远岸急风吹大舫，令人却忆济川功。
院中杨柳
作者：薛瑄
朝代：明

去日庭中始见栽，既成林后客归来。春风摆尽轻狂絮，留得清阴满宪台。
院中梅花
作者：薛瑄
朝代：明

地位清高迥绝尘，官梅相对愈精神。风霜拂处枝枝弱，霁雪消时蕊蕊新。素质不移千古性，芳心长占四时春。几回攀折情无限，笑比瑶华欲赠人。
院中遣兴二首
作者：薛瑄
朝代：明

为客知应久，池塘夏景深。圆荷高倚盖，新笋密成林。山鸟因时语，阴虫应节吟。乾坤知帝力，自许一生心。片雨过山城，空阶物意清。黄梅拾又落，翠藓踏还生。几许催诗景，无端望国情。蛮方耕事少，乌府但横经。
院中遣兴二首·其一
作者：薛瑄
朝代：明

为客知应久，池塘夏景深。圆荷高倚盖，新笋密成林。山鸟因时语，阴虫应节吟。乾坤知帝力，自许一生心。
院中遣兴二首·其二
作者：薛瑄
朝代：明

片雨过山城，空阶物意清。黄梅拾又落，翠藓踏还生。几许催诗景，无端望国情。蛮方耕事少，乌府但横经。
除夜
作者：薛瑄
朝代：明

又逢除夜客西川，银烛金炉白发前。却忆去年京邸夜，朝衣新试候朝天。
陵母墓
作者：薛瑄
朝代：明

鹿走中原海起尘，独从草昧识真人。纷纷都是人间死，母死高名万古新。
雨中渡淮
作者：薛瑄
朝代：明

风雨渡长淮，波浪何冥茫。两仪混不分，恍若窥洪荒。舟人贪利涉，片席就空翔。翩翩入烟雾，随风任低昂。北岸泊水驿，暮雨益淋浪。且喜对官烛，粲烂竟夕光。
雨中简周秉忠三首
作者：薛瑄
朝代：明

独抱离忧罢酒樽，更看连日雨倾盆。庭除汨汨深流潦，几砚层层润积痕。往事一编聊自诧，永怀千古向谁论。先生最是知音者，咫尺何由一扣门。两耳潇潇怯雨声，三更起坐到天明。小濡自合通宵湿，大厦何由不日成。倾泻只疑天汉竭，奔流深恐地维倾。会须万里清风至，尽扫云阴放晓晴。客居长日少人过，况复经旬积雨多。自爱窗前生绿草，不妨门外注银河。顽云碍日能为沴，流潦因风解起波。为问郡庠周博士，此时官况定如何。
雨中简周秉忠三首·其一
作者：薛瑄
朝代：明

独抱离忧罢酒樽，更看连日雨倾盆。庭除汨汨深流潦，几砚层层润积痕。往事一编聊自诧，永怀千古向谁论。先生最是知音者，咫尺何由一扣门。
雨中简周秉忠三首·其三
作者：薛瑄
朝代：明

客居长日少人过，况复经旬积雨多。自爱窗前生绿草，不妨门外注银河。顽云碍日能为沴，流潦因风解起波。为问郡庠周博士，此时官况定如何。
雨中简周秉忠三首·其二
作者：薛瑄
朝代：明

两耳潇潇怯雨声，三更起坐到天明。小濡自合通宵湿，大厦何由不日成。倾泻只疑天汉竭，奔流深恐地维倾。会须万里清风至，尽扫云阴放晓晴。
雨中过条山
作者：薛瑄
朝代：明

一夜秋空结晚阴，晓来冲雨历层岑。山回灵籁萧萧急，谷转云涛漠漠深。最厌潢流淹远道，酷怜霜菊拆秋金。却思二十年前路，岷水岷山万里心。
雨后临双池
作者：薛瑄
朝代：明
体裁：古风

时雨夜来歇，双沼朝欲平。香草何琐杂，芊蔚绕岸生。修竹泻风露，团荷贴青萍。顾此好修客，览彼众物荣。徘徊抚雕槛，徙倚当素屏。采掇终有赠，缅焉起深情。
雨后宿嘉陵
作者：薛瑄
朝代：明

夜宿嘉陵岸，扁舟雨不休。山云迷涧壑，林火射江流。久坐思王事，难眠动旅愁。所期氛祲扫，走马上神州。
雨后寓目
作者：薛瑄
朝代：明

天衢廓落放新晴，渺渺烟郊四望平。嘉树战风摇野绿，好山经雨洗空青。两间滚滚皆新气，众水滔滔只旧声。玉烛已调今有象，万家耕凿荷生成。
雪中度风门岭
作者：薛瑄
朝代：明

肩舆千仞历峥嵘，朔雪寒云杳霭中。远近东西浑不辨，只疑犹未辟鸿濛。
雪中过高邮湖
作者：薛瑄
朝代：明

高邮湖里雪中过，雪片无声点白波。天水渺茫遥自接，烟云杳霭暗相和。寒蓑满眼渔翁少，画舫随风去客多。还似沧浪水清浊，只应难觅扣舷歌。
雪后寄杨景端
作者：薛瑄
朝代：明

雪白山青北望高，相思咫尺兴滔滔。若人未必伤沈郁，吾道何须叹寂寥。董贾文章鸣治世，皋夔事业拟清朝。村居不识杨夫子，懒慢何心作解嘲。
雪后至西郊二首
作者：薛瑄
朝代：明

偶尔閒行出近郊，新年残腊气将交。苍茫远道风初定，寂寞平原雪半消。春色渐催山色动，天光浑逐水光摇。乾坤满目皆生意，何必清宵看斗杓。腊到新年才几日，四郊生意已欣然。高低雪色春融液，远近烟光水接连。已觉洪钧回大地，更看白日丽中天。岁华人事皆如昨，只有思亲意惘然。
雪后至西郊二首·其一
作者：薛瑄
朝代：明

偶尔閒行出近郊，新年残腊气将交。苍茫远道风初定，寂寞平原雪半消。春色渐催山色动，天光浑逐水光摇。乾坤满目皆生意，何必清宵看斗杓。
雪后至西郊二首·其二
作者：薛瑄
朝代：明

腊到新年才几日，四郊生意已欣然。高低雪色春融液，远近烟光水接连。已觉洪钧回大地，更看白日丽中天。岁华人事皆如昨，只有思亲意惘然。
青城分司暮春
作者：薛瑄
朝代：明

漠漠杨花满院飞，重来又见一春归。去年记得停骖日，正月庭前雪作围。
青州分司榴花
作者：薛瑄
朝代：明

石榴小萼未开时，浑似红樱压翠枝。照日含风千万朵，故园千里正相思。
青州府迎诏
作者：薛瑄
朝代：明

丹霄快睹凤衔书，春与天恩满八区。不独山东扶杖听，还应海内效嵩呼。衣冠济济风云际，花柳欣欣雨露馀。柏府微臣瞻盛事，载驰忠恳恋皇都。
靖州月夜杂咏五首
作者：薛瑄
朝代：明

一节三年久在边，天威咫尺玉阶前。靖州城里清宵月，应与家山一样圆。参差林影受风斜，坚坐胡床爱月华。凉露在庭清似水，不知今夕是天涯。城外清江城上楼，满城明月似深秋。忽思昌子虽痴小，也念阿爷尚远游。未有涓埃荅九天，漫叨官廪过年年。静思仕学多违性，搔首能无愧往贤。三百年来新郡邑，七千里外古蛮荒。无私好是中天月，布满清辉一样光。
靖州月夜杂咏五首·其一
作者：薛瑄
朝代：明

一节三年久在边，天威咫尺玉阶前。靖州城里清宵月，应与家山一样圆。
靖州月夜杂咏五首·其三
作者：薛瑄
朝代：明

城外清江城上楼，满城明月似深秋。忽思昌子虽痴小，也念阿爷尚远游。
靖州月夜杂咏五首·其二
作者：薛瑄
朝代：明

参差林影受风斜，坚坐胡床爱月华。凉露在庭清似水，不知今夕是天涯。
靖州月夜杂咏五首·其五
作者：薛瑄
朝代：明

三百年来新郡邑，七千里外古蛮荒。无私好是中天月，布满清辉一样光。
靖州月夜杂咏五首·其四
作者：薛瑄
朝代：明

未有涓埃荅九天，漫叨官廪过年年。静思仕学多违性，搔首能无愧往贤。
靖州道中溪水清驶可爱
作者：薛瑄
朝代：明

石淙急泻响奔雷，溅沫跳珠雪涌堆。正苦荒山劳降陟，且随流水共萦回。
靖应姜真人庵
作者：薛瑄
朝代：明

靖应真人隐者流，声名往日动宸旒。功成不在飞升去，禹庙连云桧柏秋。
静夜
作者：薛瑄
朝代：明

雨滴霜台静，灯明宪府深。新诗吟谩好，谁复是知音。
静得轩为刘佥宪赋二首
作者：薛瑄
朝代：明

结屋端居绝垢氛，独怀冲默事天君。看从上下机缄露，悟到中间造化分。细雨缓催幽砌草，好风轻卷太虚云。收功欲问知何似，纵是无声也自闻。晏坐高斋白昼閒，谩将生意静中看。一帘时雨滋花竹，绕砌光风转蕙兰。野马飞时情自适，幽禽啼处乐相关。久知万物非身外，欲向无名学弄丸。
静得轩为刘佥宪赋二首·其一
作者：薛瑄
朝代：明

结屋端居绝垢氛，独怀冲默事天君。看从上下机缄露，悟到中间造化分。细雨缓催幽砌草，好风轻卷太虚云。收功欲问知何似，纵是无声也自闻。
静得轩为刘佥宪赋二首·其二
作者：薛瑄
朝代：明

晏坐高斋白昼閒，谩将生意静中看。一帘时雨滋花竹，绕砌光风转蕙兰。野马飞时情自适，幽禽啼处乐相关。久知万物非身外，欲向无名学弄丸。
韦广文送醯
作者：薛瑄
朝代：明

鼎鼐何堪欠此生，银瓶携送满寒清。从今肝膈添诗思，肯使酸斋擅大名。
题休休亭
作者：薛瑄
朝代：明

中条山下王官谷，草木烟霞景物幽。仙李固知时靡靡，野亭从此号休休。座中爽气常飘洒，天际浮云任去留。坠笏已超尘网外，高名千古镇悠悠。
题何司训致仕卷
作者：薛瑄
朝代：明

师名蚤不愧苏湖，引老南还出帝都。驿路风和烟柳细，官河雨急浪花粗。行看旧隐书连屋，坐见交亲酒满沽。却恐回鸾来紫诰，黄门有子拜官初。
题何郎中卷
作者：薛瑄
朝代：明

粉署郎官诏许归，都门祖席倍增辉。九天光逐回鸾动，三峡云随画鹢飞。慈竹满庭浮晓色，芳花绕户送春晖。一门喜气深如海，万里江流接帝畿。
题冯处士卷
作者：薛瑄
朝代：明

忽从嚣杂见真淳，谁道今人不古人。四礼每宗朱氏教，一门长接孟家邻。椿庭时雨年年润，兰砌光风日日新。青简会须书行义，高名直与董生亲。
题刘佥宪琴书清处
作者：薛瑄
朝代：明
体裁：七言律诗

虚庵底处贮琴书，闻筑幽轩傍所居。竹叶分阴侵几席，松花和雨点阶除。调高爨尾初离匣，帙古芸香正满厨。好在希声与真意，一襟清思迥难如。
题刘佥宪琴书清处
作者：薛瑄
朝代：明

虚庵底处贮琴书，闻筑幽轩傍所居。竹叶分阴侵几席，松花和雨点阶除。调高爨尾初离匣，帙古芸香正满廚。好在希声与真意，一襟清思迥难如。
题刘都宪山水图
作者：薛瑄
朝代：明

谁写新图妙难比，叠嶂连峰向天起。逼人已觉爽气清，入眼浑疑暮光紫。缘山细路分高低，云林远近何参差。晴崖杲杲风日白，阴壑惨惨雷雨迷。沙水微茫绕山脚，半空飞瀑银河落。山光水色交清辉，世外尘氛尽消豁。忆我壮游大地中，名山历览千万重。良工巧夺真宰意，云气恍与诸山通。刘侯家在江南住，正在此图好山处。开门只见金芙蓉，散倚青霄不知数。侯今官已都宪台，家山尚自萦高怀。匡时未许赋归去，观图且喜清风来。
题双鹊图
作者：薛瑄
朝代：明

梅竹交青映柏枝，飞来双鹊立多时。主人翁好无弹射，有喜令渠日日知。
题四景四首
作者：薛瑄
朝代：明

云满青山水满溪，绿杨红杏绕幽栖。抱琴童子随师去，归到桥心日未西。水心亭子四山青，亭下荷花照眼明。我欲唤船杨柳岸，隔溪终日不闻声。四山木落晚江空，江上茅斋爽气中。立尽秋风何处客，矶头日日看飞鸿。怪来寒气袭襟裾，忽向高堂见画图。树老山空江似练，扁舟不受旅人呼。
题四景四首·其一
作者：薛瑄
朝代：明

云满青山水满溪，绿杨红杏绕幽栖。抱琴童子随师去，归到桥心日未西。
题四景四首·其三
作者：薛瑄
朝代：明

四山木落晚江空，江上茅斋爽气中。立尽秋风何处客，矶头日日看飞鸿。
题四景四首·其二
作者：薛瑄
朝代：明

水心亭子四山青，亭下荷花照眼明。我欲唤船杨柳岸，隔溪终日不闻声。
题四景四首·其四
作者：薛瑄
朝代：明

怪来寒气袭襟裾，忽向高堂见画图。树老山空江似练，扁舟不受旅人呼。
题墨兰二首
作者：薛瑄
朝代：明

已见光风转，应知九畹深。殷勤采香洁，持慰美人心。既自充楚佩，还曾入孔琴。寄言采芳者，云谷莫辞深。
题墨兰二首·其一
作者：薛瑄
朝代：明

已见光风转，应知九畹深。殷勤采香洁，持慰美人心。
题墨兰二首·其二
作者：薛瑄
朝代：明

既自充楚佩，还曾入孔琴。寄言采芳者，云谷莫辞深。
题墨牛二首
作者：薛瑄
朝代：明

青松落阴石苔上，雨馀百草芊绵长。老叟牧牛牛性驯，牛背读书兴萧爽。书中之味深且长，高睨盘古窥皇唐。日暮驱牛下山去，风清月白天茫茫。绿杨芳草被平坡，老人骑牛行且歌。歌长扣角角欲碎，悠悠古意何其多。布褐凉风生两肘，几度归来月明后。夜深遗响入青云，应有知音与携手。
题墨牛二首·其一
作者：薛瑄
朝代：明

青松落阴石苔上，雨馀百草芊绵长。老叟牧牛牛性驯，牛背读书兴萧爽。书中之味深且长，高睨盘古窥皇唐。日暮驱牛下山去，风清月白天茫茫。
题墨牛二首·其二
作者：薛瑄
朝代：明

绿杨芳草被平坡，老人骑牛行且歌。歌长扣角角欲碎，悠悠古意何其多。布褐凉风生两肘，几度归来月明后。夜深遗响入青云，应有知音与携手。
题季札挂剑图
作者：薛瑄
朝代：明

心许君侯口未言，归从陵树挂龙泉。生平负诺知何限，始信当时公子贤。
题张侍御质鲁斋
作者：薛瑄
朝代：明

混沌那堪七凿馀，纷纷巧智定何如。璧完太璞应无价，学到希夷始似愚。往哲每能存本领，斯人有意笃诗书。试论质鲁斋中事，一唯方能味道腴。
题旧石桥
作者：薛瑄
朝代：明

古桥欹侧岸萦回，立马临流一怆怀。鲸兽水沉沙底石，蛟螭碑莳雨中苔。阑干几曲人频倚，华表千年鹤再来。扰扰劳生只如此，好将襟抱酒中开。
题李廷圭佥宪嵩洛渔樵卷
作者：薛瑄
朝代：明

清门奕世古中州，洛水嵩山总旧游。见说斫云开鸟道，还闻溯月泛渔舟。自趋紫闼来乌府，望使青云伴白鸥。老去披图思往事，几回飞兴到林丘。
题李麟惜阴卷
作者：薛瑄
朝代：明

连城自古出蓝田，还道骊珠在九渊。勤苦方能求至宝，放情未必得真传。案头每见秋萤聚，窗里常知野马悬。年少惜阴真可畏，老予鬓发已星然。
题杨佥宪思亲卷
作者：薛瑄
朝代：明

惆怅高堂罢綵衣，空山回首断云飞。梧桐井径秋风老，脩竹园林夕露微。紫气天边鸾下疾，白杨陇上鹤归迟。柏台有子情何似，厌听庭乌叫落晖。
题松竹梅图
作者：薛瑄
朝代：明

翠竹青松共白梅，几枝潇洒出尘埃。长年自保风霜节，不学春红向煖开。
题松鹤图
作者：薛瑄
朝代：明

忽惊虚室起潜蛟，云气阴森爽气飘。霜雪不知几千古，长年惟有鹤来巢。
题枯木竹石四首 其一 野渚春容
作者：薛瑄
朝代：明

荒溪野渚曲流通，苍翠巑岏淑气中。潇洒一般春意思，纷纷红紫挹高风。
题枯木竹石四首 其三 淡霭凉生
作者：薛瑄
朝代：明

扁舟几度泛湘波，老木疏篁翠石多。凉吹淡烟图画里，远怀清绝奈秋何。
题枯木竹石四首 其二 临波春意
作者：薛瑄
朝代：明

苍玉生苔浸绿波，新篁老木散枝柯。徒劳人世歌招隐，淡荡东风野兴多。
题枯木竹石四首 其四 萧骚霁雪
作者：薛瑄
朝代：明

山间昨夜雪三尺，晓云如拭天无痕。怪得清声满人世，石林冻竹风翻翻。
题枯木竹石四首·野渚春容
作者：薛瑄
朝代：明

荒溪野渚曲流通，苍翠巑岏淑气中。潇洒一般春意思，纷纷红紫挹高风。苍玉生苔浸绿波，新篁老木散枝柯。徒劳人世歌招隐，淡荡东风野兴多。扁舟几度泛湘波，老木疏篁翠石多。凉吹淡烟图画里，远怀清绝奈秋何。山间昨夜雪三尺，晓云如拭天无痕。怪得清声满人世，石林冻竹风翻翻。
题毋处士画梅竹二首
作者：薛瑄
朝代：明

疑是孤山处士家，暗香浮动月初斜。千红万紫虽无数，独领春魁是此花。湘江两岸鹧鸪啼，翠袖天寒日又西。可是无人伴幽独，纷纷桃李下成蹊。
题毋处士画梅竹二首·其一
作者：薛瑄
朝代：明

疑是孤山处士家，暗香浮动月初斜。千红万紫虽无数，独领春魁是此花。
题毋处士画梅竹二首·其二
作者：薛瑄
朝代：明

湘江两岸鹧鸪啼，翠袖天寒日又西。可是无人伴幽独，纷纷桃李下成蹊。
题汶上分司二小柏
作者：薛瑄
朝代：明

霜台对植长新枝，翠叶交承雨露滋。直干总应无曲处，稚年俱有栋梁姿。
题沈令双桂堂
作者：薛瑄
朝代：明

小山人去岁悠哉，移得芳丛夹户栽。绿荫共随檐影落，清香时逐綵衣来。年深应有连枝瑞，老大宁非耸壑材。总赖高堂培养力，秋风还有几花开。
题沈令瞻松卷
作者：薛瑄
朝代：明

底处知君忆所天，瞻松终日涕涟涟。春翻时雨情何极，秋洒凉风兴慨然。鸟语故巢天欲曙，鹤来沧海月初圆。此情欲问何时尽，直到苍苍化石年。
题沈令送别卷
作者：薛瑄
朝代：明

双凫缥缈上青霄，令尹朝天不惮遥。密县于今思卓茂，淮南自昔想时苗。玉阶仗引龙旗合，宝殿香浮雉扇高。鸿雁近秋多健翮，佳章早慰此心劳。
题沧州丹室卷
作者：薛瑄
朝代：明

道人结屋沧州里，四面阑干枕碧湍。石榻生寒秋气润，柴门涌月夜涛寒。鸾凰佩影空中见，龙虎丹光水底蟠。清绝一尘飞不到，蓬壶元只在人间。
题溪山嘉趣图
作者：薛瑄
朝代：明

仙人骑鹤去已久，犹有画图传世间。石林倒浸碧溪里，玉峰秀出青云端。数椽茅屋镇寥阒，一叶扁舟常往还。借问此中何所乐，万事不羁山水閒。
题王医士东白堂
作者：薛瑄
朝代：明

才见沧溟浴晓珠，俄看倒影上天衢。丹炉夜火知全伏，药室晨光觉渐虚。野马未穿延客榻，阳乌先照活人书。在家早起君休厌，屦迹朝来满户除。
题王司训汶阳亲舍图
作者：薛瑄
朝代：明

先生累叶居邹鲁，礼乐诗书绍先祖。夫子遗风饱已闻，杏坛遗迹频经睹。一自宾兴上玉京，便拜除书绾丝组。官在中州千里馀，回首乡关路修阻。为因甘旨缺晨昏，故遣良工写乡土。淡霭初分岭上村，轻烟乍点天边树。洙泗微茫洄不流，龟蒙岌嶪黯将雨。凭轩忽若无丹青，汶水之阳见庭宇。花间一鸟窥帘栊，竹里儿童随杖履。静听如闻琴瑟鸣，细看似觉斑斓舞。先生乃是纯孝人，思亲对此融心神。锦衣有日遂荣养，寿觞更祝如大椿。吾闻昔日唐忠臣，大行跋马高嶙峋。白云孤飞绕亲舍，望之不觉涕零巾。至今香名满人耳，先生岂不追芳尘。愿将此图莫轻掷，子孙永作传家珍。
题瞻云卷
作者：薛瑄
朝代：明

游子久行役，松楸空系情。几经秋草合，长见白云生。水映遥空淡，烟迷暮垄平。鹤归华表夜，沧海月虚明。
题罗侍御仙舟出峡图
作者：薛瑄
朝代：明

御史新图妙难比，画船秋泛瞿塘水。瞿塘水束三峡深，两岸削铁虚无里。虚无难辨峰顶高，白云林壑生虚涛。阳台何处笑荒幻，阵图回首思雄豪。雄豪一去几千载，壮志何须增感慨。自知豸角邪可触，不为猿声泪空洒。东行更饱湖海观，绣衣不日朝金銮。览君此画动清兴，扁舟便欲相追攀。
题罗御史骢马行春图
作者：薛瑄
朝代：明

青骢蹀躞长风起，蜀道南来八千里。揽辔不觉群山高，釰阁峨眉平若水。行边正值韶光浓，千岩万壑花争红。晴霄丽日照旌节，芳郊草软摇玲珑。三川玉斧巡将遍，父老欢传喜相见。瘴厉都从淑气消，阴寒总逐阳春变。阳春本自天上来，行春此日何壮哉。还从画图识神骏，回鞭却上黄金台。
题苏大尹具庆卷
作者：薛瑄
朝代：明

禄养双亲志不违，人生此乐似君稀。阶前椿树风长静，屋背萱花露未晞。百里忽传毛义檄，三春又舞老莱衣。定知移孝为忠日，应有声名达禁闱。
题蒲守刘公梅竹二首
作者：薛瑄
朝代：明

谁倾金醴醉仙娥，绰约朱颜总已酡。莫向风前吹玉笛，恐惊春梦入江波。此君老矣势犹豪，新长孙枝节渐高。好似一门贤父子，清风相倚迥难招。
题蒲守刘公梅竹二首·其一
作者：薛瑄
朝代：明

谁倾金醴醉仙娥，绰约朱颜总已酡。莫向风前吹玉笛，恐惊春梦入江波。
题蒲守刘公梅竹二首·其二
作者：薛瑄
朝代：明

此君老矣势犹豪，新长孙枝节渐高。好似一门贤父子，清风相倚迥难招。
题薛希琎耕乐卷
作者：薛瑄
朝代：明

旭日初升布谷鸣，春郊耒耜动春声。清溪引水来时满，绿野为菑望处平。田祖有灵开稔岁，天民何幸乐生成。东阡南陌相过处，击壤歌中答圣明。
题观风图
作者：薛瑄
朝代：明

九重深诏遣星轺，使者观风郡国遥。水逐雕轮随地远，山开锦障拔天高。严城树杪门初启，候吏花边马不骄。万里咨询皆帝力，生民随处乐耕樵。
题角鹰图
作者：薛瑄
朝代：明

疑是楚公戴角鹰，写出神气何棱棱。健如熊虎一心猛，快若风火六翮轻。旷野秋高草萧瑟，百万雄师大狝猎。合围已见三面齐，翻韝似觉千里窄。纵横搏击鸟兽群，风毛雨血何纷纷。云里鹍鹏尚须避，草中狐兔宁复论。罢猎归来立高树，似听风飙欲飞去。安得真骨殄鸱枭，长见鸾凤在云路。
题负薪图
作者：薛瑄
朝代：明

自古诗人咏伐檀，山中不道负薪难。到家远近何须问，行过溪桥路已宽。
题赵尚书庆寿图
作者：薛瑄
朝代：明

天官白发老尚书，致政归来乐有馀。寿庆七旬新置酒，禄辞千石蚤悬车。绣衣令子樽前舞，兰茁诸孙膝下趋。在席嘉宾何所祝，公年更与大椿俱。
题赵雍画马三首
作者：薛瑄
朝代：明

逸气棱棱不受羁，苍林磨痒立多时。会应有待王良驭，掣电追风始见奇。白面骊驹汗血乾，风鬃倚树玉蹄攒。谁人为制青丝络，骑出横门万众看。玉马王孙已入周，曾将绝艺写骅骝。谩誇有子能传业，不道东陵有故侯。
题赵雍画马三首·其一
作者：薛瑄
朝代：明

逸气棱棱不受羁，苍林磨痒立多时。会应有待王良驭，掣电追风始见奇。
题赵雍画马三首·其三
作者：薛瑄
朝代：明

玉马王孙已入周，曾将绝艺写骅骝。谩誇有子能传业，不道东陵有故侯。
题赵雍画马三首·其二
作者：薛瑄
朝代：明

白面骊驹汗血乾，风鬃倚树玉蹄攒。谁人为制青丝络，骑出横门万众看。
题郑侍郎莲鹭图
作者：薛瑄
朝代：明
体裁：古风

高堂忽见华山顶，十丈仙花开玉井。新梢出水藕横船，圆叶当空盖欹影。纷披花叶相交加，绿云片片连红霞。疑是瑶池宴仙子，酒酣肌理无纤瑕。何处纷然下群鹭，伫立相呼复相顾。六足联拳方比翼，一喙低迟还独步。衔鱼仰视空外来，故知两意无嫌猜。参差九鹭态度别，红莲香里同徘徊。徘徊毛羽胜霜雪，散布苍烟几点白。浑如野鹤出尘垓，回视凡禽迥殊绝。匪独九鹭粲有光，就中饮啄性亦常。不比饥鸢得腐鼠，仰首却吓孤凤凰。无限雕鹯与鹰隼，爪觜铦利性贪忍。何如此鹭纯且真，不搏不击意深稳。谁哉巧夺造化工，花鸟幻出丹青中。洁白真堪比君子，还歌振鹭鸣西雍。
题郑侍郎莲鹭图
作者：薛瑄
朝代：明

高堂忽见华山顶，十丈仙花开玉井。新梢出水藕横船，圆叶当空盖欹影。纷披花叶相交加，绿云片片连红霞。疑是瑶池宴仙子，酒酣肌理无纤瑕。何处纷然下群鹭，伫立相呼复相顾。六足联拳方比翼，一喙低迟还独步。衔鱼仰视空外来，故知两意无嫌猜。参差九鹭态度别，红莲香里同徘徊。徘徊毛羽胜霜雪，散布苍烟几点白。浑如野鹤出尘垓，回视凡禽迥殊绝。匪独九鹭粲有光，就中饮啄性亦常。不比饥鸢得腐鼠，仰首却嚇孤凤凰。无限雕鹯与鹰隼，爪觜铦利性贪忍。何如此鹭纯且真，不搏不击意深稳。谁哉巧夺造化工，花鸟幻出丹青中。㓗白真堪比君子，还歌振鹭鸣西雍。
题醉仙图
作者：薛瑄
朝代：明

画图忽见瑶池仙，排风驭气今几年。弱水蓬壶恣往还，沧海见说成桑田。流霞之酒如长川，偶来醉倒东风前。长松落落芝芊绵，群仙倚侧坐与眠。壶既为之倾，瓢亦为之颠。沈冥不管山花妍。拂袖凉飙神凛然，共骑黄鹤凌苍天。
题钱舜举山水小景
作者：薛瑄
朝代：明

琪树秋风生早寒，楼台缥缈暮云间。桥头有客长无事，閒听溪声静看山。
题陈佥宪族谱二首
作者：薛瑄
朝代：明

华胃谁如陈氏贤，一门几世住蛟川。宗分众派多遗泽，家富群书总旧编。兰玉在庭争奕烨，鹓鸿得路竞腾骞。新裁谱籍增光耀，珍袭应须久远传。蛟川乔木绿成围，诗礼传家古亦稀。插架牙签充栋宇，分行兰竹秀庭闱。清门接踵双黄榜，乌府连声两绣衣。积德由来应未已，伫看谱牒旋增辉。
题陈佥宪族谱二首·其一
作者：薛瑄
朝代：明

华胃谁如陈氏贤，一门几世住蛟川。宗分众派多遗泽，家富群书总旧编。兰玉在庭争奕烨，鹓鸿得路竞腾骞。新裁谱籍增光耀，珍袭应须久远传。
题陈佥宪族谱二首·其二
作者：薛瑄
朝代：明

蛟川乔木绿成围，诗礼传家古亦稀。插架牙签充栋宇，分行兰竹秀庭闱。清门接踵双黄榜，乌府连声两绣衣。积德由来应未已，伫看谱牒旋增辉。
题陈希夷图
作者：薛瑄
朝代：明

三峰亦何峻，白云亦何多。中有高世士，冥栖掩松萝。石泉漱寒玉，好鸟间青歌。歌长一披拂，红紫争纷罗。山隔五季尘，年颓万里波。岂无经济策，肥遁矢靡他。威凤不浪集，冥鸿难重过。清心探化机，瞑目养天和。真息深在踵，利贞静不讹。只疑龙蛇蛰，不管岁月梭。我欲升玉井，濯手攀嵯峨。扣关起公语，妙理应如何。欲去还自休，马图今在河。
题陈希夷图
作者：薛瑄
朝代：明

白云回首是三峰，宴坐苍苔睡正浓。人世红尘浑断绝，野花啼鸟自春风。
题静学轩
作者：薛瑄
朝代：明

书窗万籁绝嚣声，有客窗前味六经。止水不波云影见，太虚无翳月华明。亭亭自可观人物，扰扰何由悟性灵。谁似南阳老诸葛，草庐默识古今情。
题风木卷
作者：薛瑄
朝代：明

秋色满天地，寸心将若何。行云宁返迹，逝水绝回波。断织封蛛网，残篇掩蓼莪。空馀东岭树，向夕受风多。
马嵬
作者：薛瑄
朝代：明

号令风行遍九州，六军何事此淹留。深情祗拟乾坤久，绝宠宁知咫尺休。剑閤西行山寂寂，渭河东去水悠悠。路边三尺妖姬土，长带千秋万古羞。
骢马行春歌为陈侍御赋
作者：薛瑄
朝代：明

五百启运天地清，群贤奋翼风云生。九重治理达远迩，王度实藉执法明。同年才子青云客，意气昂昂超等列。孤松耸壑见高标，一鹗横空叹奇绝。今年持节辞金台，青骢蹀躞万里来。乃知霜雪达阳气，马蹄到处山花开。邂逅沅阳话畴昔，昔曾联步趋文石。豸冠已觉凝秋霜，绣服还应绚朝日。沅阳宪署情何多，连床对榻同吟哦。吟哦未已欲将别，索我骢马行春歌。愧我诗才劣韩杜，长篇险语急难就。强操纸笔为君题，挂一何止于万漏。骢马骢马登周行，揽辔直拟清四方。发奸凛凛息豺虎，洗窟蔼若回春阳。古来豪俊皆如此，陈言雅欲追芳趾。相将努力笃忠勤，图取英声耀青史。
骤寒
作者：薛瑄
朝代：明

晓起题诗砚有冰，苦寒端欲诉玄冥。却思持节荆南道，腊月湖山草色青。
高唐道中寄李廷圭佥宪
作者：薛瑄
朝代：明

西来随处问先生，见说分符到博平。满路风花频纵目，一川烟柳最关情。白头每羡丹心壮，绿鬓谁知素节明。高论细听应有日，拟分华榻共春灯。
高邮
作者：薛瑄
朝代：明

又见高邮城，连延傍湖水。水上红驿楼，登眺忆往岁。昔逢春雪飞，今值秋风起。岁华与人事，回换理如此。中贞谅自保，期不愧行止。
高邮冰泮发舟
作者：薛瑄
朝代：明

晚泊高邮城，雨雪竟连日。念彼役人劳，寓此盂城驿。扁舟候晴发，河冰复鳞积。因之累宿留，令我心悁悒。忽报寒冱解，喜泛春流碧。直过大江东，此地成追忆。
高邮大雪河冰
作者：薛瑄
朝代：明

已过立春十五日，淮南天气太严凝。重湖皛皛层冰结，千里茫茫积雪平。霄汉连朝飞鸟绝，官河随处客舟停。东风解冻须臾事，波绿粼粼野烧青。
高邮湖
作者：薛瑄
朝代：明

去年冒春雪，扬帆过高邮。今岁属秋暮，长风送我舟。湖心射日气，骇浪蹴天浮。观象卦有涣，悟易情悠悠。
高邮阻雪
作者：薛瑄
朝代：明

高邮城下维舟楫，雨雪连朝阻去程。泽国风烟春冉冉，野湖波浪晚冥冥。冻消疏柳长堤湿，响彻脩篁候馆清。南到大江祗几驿，晴霄行睹凤凰城。
高邮阻雪河冰
作者：薛瑄
朝代：明

淮海连朝雪，官河一夜冰。虹桥千里直，鲸浪两堤平。履薄应难渡，舟胶不可行。会须融皎日，波软片帆轻。
高邮露筋庙二首
作者：薛瑄
朝代：明

高邮女子志何坚，假宿宁论性命全。甘向荒陂死蚊喙，此生元不愧苍天。囋血其如利觜何，荒陂一夕死贞娥。从教筋骨当年露，嬴得清名世不磨。
高邮露筋庙二首·其一
作者：薛瑄
朝代：明

高邮女子志何坚，假宿宁论性命全。甘向荒陂死蚊喙，此生元不愧苍天。
高邮露筋庙二首·其二
作者：薛瑄
朝代：明

囋血其如利觜何，荒陂一夕死贞娥。从教筋骨当年露，嬴得清名世不磨。
鱼台分司
作者：薛瑄
朝代：明

翠竹红榴掩映间，柏台清昼鸟声閒。情知物理相关处，心与乾坤一样宽。
鲁斋先生覃怀书院
作者：薛瑄
朝代：明

南北风尘澒洞中，天开人极产英雄。几年力学尊尼父，万里心传得晦翁。自信兴王为大道，岂知伐国是元功。当时归老情何切，为爱西山万玉峰。
鹤山小隐
作者：薛瑄
朝代：明

大江之右多奇峰，天台远与罗浮通。鹤山苍苍在何许，嘉名独擅东南雄。中有隐士好事者，作图远寄乌台下。乌台柱史隐士交，持卷索我挥狂毫。开图指点山佳处，峭壁回峦簇烟树。涧花流出山中春，松风扫遍溪头路。数椽茅屋何萧然，白云檐宇常周旋。读易已了嘉遁趣，作诗或赋招隐篇。此境初从柱史说，令人掩卷想奇绝。振衣千仞或可期，万里云霄坐超越。
鹿鸣宴二首
作者：薛瑄
朝代：明

揭晓乡闱日正晴，大开藩府会文星。绣衣弭节皆英俊，章甫持衡尽老成。龙管缓吹金缕细，凤笙齐逐玉杯行。酒阑归骑西风稳，蟾魄秋高万里明。古木森森政事堂，兴贤开宴会金章。绯衣送酒倾鹦鹉，翠袖吹笙引凤凰。晴日渐移珠箔影，暖烟深护瑞炉香。秪知醉里风云阔，袖拂归鞭满路霜。
鹿鸣宴二首·其一
作者：薛瑄
朝代：明

揭晓乡闱日正晴，大开藩府会文星。绣衣弭节皆英俊，章甫持衡尽老成。龙管缓吹金缕细，凤笙齐逐玉杯行。酒阑归骑西风稳，蟾魄秋高万里明。
鹿鸣宴二首·其二
作者：薛瑄
朝代：明

古木森森政事堂，兴贤开宴会金章。绯衣送酒倾鹦鹉，翠袖吹笙引凤凰。晴日渐移珠箔影，暖烟深护瑞炉香。秪知醉里风云阔，袖拂归鞭满路霜。
黄河阻风遣闷
作者：薛瑄
朝代：明

远岸沙飞风浪浑，流澌不断下三门。蛟龙冻蛰波心水，舟楫寒依渡口村。破闷只须吟丽句，消愁谁与贳清樽。临流苦忆殷贤相，回首傅岩烟雾昏。
黔江晓泛
作者：薛瑄
朝代：明

五月蛮江涨，官船泛泛轻。波光一道白，山色两边青。只有耽书癖，都无报国能。中原有家室，终日望归程。
黔阳
作者：薛瑄
朝代：明

龙标山下古黔阳，二水交流万里长。风土往时为异俗，车书此日混遐荒。棕林带露毵毵碧，橙实经秋颗颗黄。清昼柏台无讼牒，旋吟佳句旋焚香。
黔阳九日
作者：薛瑄
朝代：明

黔阳九日意何如，北望神京万里馀。行院已无人送酒，故园应有雁传书。铁冠不向秋风落，黄菊仍沾晓露舒。霜满南天消恶气，锦囊何必佩茱萸。
黔阳山中十首
作者：薛瑄
朝代：明

景好宁知是异邦，竹篱茅舍枕沧江。吏情更有山林趣，绿树门前画戟双。星轺玉节万山深，到处溪流足茂林。雨过瘴烟清似洗，蛮荒不减壮游心。尽日江行路不迷，沟塍水满稻秧齐。参天绿树茅茨小，何处人家叫午鸡。山青云白楚天涯，驻节山中白昼迟。纵是无边清兴好，知音谁与和新诗。江村地僻草萋萋，小阁閒登日欲西。风景不殊云木秀，只嫌中有鹧鸪啼。清和时节似中州，江绕茅堂尽日幽。官况不羁情散诞，坐看云影自悠悠。宦情不改读书情，閒爱山林兴致清。随意时时写佳句，却嫌行处有虚名。竹椽茅屋江边静，永日惟应鸟雀飞。云白天青山万叠，霜台远客正思归。花木时光总不穷，青山叠叠水重重。欲寻真宰元无迹，祗见苍苍一气功。草阁南风分外凉，看山面水据胡床。宦情萧散知何益，身在江湖忆帝乡。
黔阳山中十首·其一
作者：薛瑄
朝代：明

景好宁知是异邦，竹篱茅舍枕沧江。吏情更有山林趣，绿树门前画戟双。
黔阳山中十首·其七
作者：薛瑄
朝代：明

宦情不改读书情，閒爱山林兴致清。随意时时写佳句，却嫌行处有虚名。
黔阳山中十首·其三
作者：薛瑄
朝代：明

尽日江行路不迷，沟塍水满稻秧齐。参天绿树茅茨小，何处人家叫午鸡。
黔阳山中十首·其九
作者：薛瑄
朝代：明

花木时光总不穷，青山叠叠水重重。欲寻真宰元无迹，祗见苍苍一气功。
黔阳山中十首·其二
作者：薛瑄
朝代：明

星轺玉节万山深，到处溪流足茂林。雨过瘴烟清似洗，蛮荒不减壮游心。
黔阳山中十首·其五
作者：薛瑄
朝代：明

江村地僻草萋萋，小阁閒登日欲西。风景不殊云木秀，只嫌中有鹧鸪啼。
黔阳山中十首·其八
作者：薛瑄
朝代：明

竹椽茅屋江边静，永日惟应鸟雀飞。云白天青山万叠，霜台远客正思归。
黔阳山中十首·其六
作者：薛瑄
朝代：明

清和时节似中州，江绕茅堂尽日幽。官况不羁情散诞，坐看云影自悠悠。
黔阳山中十首·其十
作者：薛瑄
朝代：明

草阁南风分外凉，看山面水据胡床。宦情萧散知何益，身在江湖忆帝乡。
黔阳山中十首·其四
作者：薛瑄
朝代：明

山青云白楚天涯，驻节山中白昼迟。纵是无边清兴好，知音谁与和新诗。
黔阳春日杂咏六首
作者：薛瑄
朝代：明

满庭落叶似深秋，好鸟鸣时地转幽。坐对青山才咫尺，会登绝顶望中州。风起杨花满院飞，翠屏门外送清辉。蛮中好景非吾土，春燕来时客未归。两年三度客黔滨，前是秋冬后是春。新绿满庭清昼永，好风时复送香尘。弱柳新梅荫户庭，好山门外列青屏。间关幽鸟鸣春昼，宛似家山把酒听。睡起霜台似水清，晚春风日弄新晴。笑看蟢子频频集，却忆人家望客情。驻节黔中改岁华，四山重叠绕天涯。空庭独坐听鸣鸟，拂面春风吹柳花。
黔阳春日杂咏六首·其一
作者：薛瑄
朝代：明

满庭落叶似深秋，好鸟鸣时地转幽。坐对青山才咫尺，会登绝顶望中州。
黔阳春日杂咏六首·其三
作者：薛瑄
朝代：明

两年三度客黔滨，前是秋冬后是春。新绿满庭清昼永，好风时复送香尘。
黔阳春日杂咏六首·其二
作者：薛瑄
朝代：明

风起杨花满院飞，翠屏门外送清辉。蛮中好景非吾土，春燕来时客未归。
黔阳春日杂咏六首·其五
作者：薛瑄
朝代：明

睡起霜台似水清，晚春风日弄新晴。笑看蟢子频频集，却忆人家望客情。
黔阳春日杂咏六首·其六
作者：薛瑄
朝代：明

驻节黔中改岁华，四山重叠绕天涯。空庭独坐听鸣鸟，拂面春风吹柳花。
黔阳春日杂咏六首·其四
作者：薛瑄
朝代：明

弱柳新梅荫户庭，好山门外列青屏。间关幽鸟鸣春昼，宛似家山把酒听。
黔阳江行歌
作者：薛瑄
朝代：明

黔江转急势未已，两岸苍崖削天起。官船双橹疾于飞，倏忽云林过百里。生平胆气尤崛奇，三年蛮徼甘奔驰。恶滩险浪不经意，白日自保公无私。空囊敝箧一何有，满束古书置前后。船窗豁达涵虚明，书中得意宁容口。忽忆江山千古长，不知何日开鸿厖。阴阳争胜鬼神急，造化不停真宰忙。千奇百怪气参错，轻飘重坠奠清浊。三光宣精四海明，五行顺序百卉作。有物不名复不凋，泯默万化常超超。眼底江山未为壮，大地比是犹毫毛。感此人生浪自苦，万事悠悠随所与。放歌一曲南风来，坐对青天两无语。
黔阳野人有馈鱼者诗以酬之
作者：薛瑄
朝代：明

几日山中只饭蔬，野人携笼馈双鱼。欲悬却怪羊生矫，学放犹疑子产愚。酬价且倾官廪米，割烹恐有故乡书。甘腴悦口斯须味，一饱应知不顾馀。
齐都歌
作者：薛瑄
朝代：明

偶把渔竿来渭水，诸侯八百从如蚁。洗兵一雨天下清，兴王事业应难比。茅土之封东土侯，奄有青济都营丘。千乘龙旗照沧海，百层雉堞临淄流。淄流拂曙歌钟起，人物喧阗隘都市。黄金白壁酬君公，文马雕轩觐天子。前朝后市何辉光，歌台舞榭遥相望。长剑危冠盛皋虎，珠廉绣幕围姬姜。伯业相传仅千载，宁知时去繁华改。盗贼公然窃宝弓，坐令青社无光彩。是非得失俱悠哉，空馀废址连荒台。往事凄凉不可问，淄流呜咽悲风来。
龙江晓望
作者：薛瑄
朝代：明

两岸青山隐隐，一江白浪茫茫。烟树高低城郭，风帆远近舟航。
龙阳山行遇雨
作者：薛瑄
朝代：明

岁晚山行深，山中水重叠。丛篁夹溪桥，桥断横槎接。阴雨竟连朝，云林黯一色。虚风忽冷然，萧萧坠黄叶。抚景复何为，内顾远游客。
龙阳山行遇雨
作者：薛瑄
朝代：明
体裁：古风

楚山饶古木，楚水饶奇石。林霏暗不开，石濑泻何急。久行路欲迷，岚雨互蒸湿。陟降童仆劳，竟日未遑息。向晚落叶多，揽辔更驻立。
龙阳怀古
作者：薛瑄
朝代：明

县城北枕大江头，水国轻烟澹不收。星土从来分翼轸，云山何处是金牛。濯缨尚有当时水，种橘犹存旧日洲。极目洞庭波漫漫，几回乘兴欲东流。
丁酉秋日怀归
作者：薛穰
朝代：明
体裁：七言律诗

郡事相羁复几春，苦为乡梦夜来频。陶潜晚节閒门柳，张翰秋风故国莼。洛社交游难待客，渔阳景物易悲人。萧条归计看书剑，何日江皋一问津。
刘方伯李佥宪李司空陈鹾使姚郡博同过郊居
作者：薛穰
朝代：明
体裁：五言律诗

骚坛总俊豪，乘兴访同袍。霜重马蹄滑，日来山影高。野青芜染路，江白雪铺涛。鸡黍应堪共，宁辞命驾劳。
晚过扬子江
作者：薛穰
朝代：明
体裁：七言律诗

舟移京口暮潮生，枫叶芦花动客情。千嶂雨收群鸟下，一江风纵片帆轻。中流树隐金山寺，隔岸云连铁瓮城。东望乡园倍惆怅，谁家砧杵乱秋声。
游洞山寺
作者：薛穰
朝代：明
体裁：七言律诗

傍山斜径路难前，俯瞰长流一线泉。茅屋无邻云往复，石岩有洞草盘旋。行春官骑临花外，唱晚渔舟到水边。方丈蓬来何必问，人间信自有神仙。
荅杨质夫秋官见寄
作者：薛穰
朝代：明
体裁：五言律诗

归老家人旧，穷居地亦偏。愁多需酒散，病久枕书眠。两鬓霜中镜，孤舟江上天。耆英如可会，洛社在何年。
游张公洞
作者：薛章宪
朝代：明
体裁：七言律诗

东家蹇驴许借我，薄暮结客山中来。有时山鸟独自语，无数野花相映开。侧身蚁行入䆗窱，累足鱼贯攀崔嵬。仆夫起餐觅归路，巳去难忘首重回。
趵突泉
作者：薛章宪
朝代：明
体裁：古风

觱沸趵突泉，发源自王屋。洑流溢为荥，迤逦陶丘北。黄山渴马厓，入地乃更伏。潜行五十里，突尔出平陆。曾不舍昼夜，东汇成川澳。乍似沧浪水，浴出三白鹄。更疑清泠渊，白龙服鱼服。蒲荷相蔽亏，凫藻舞濡渌。踟蹰不忍去，奈此白日速。
阳山大石
作者：薛章宪
朝代：明

郧星自天着山巅，与天作石知何年。谽呀赑屃断后裂，欲随不随相钩连。硗然蹄股躩且跧，霜饕雪虐成顽坚。夸娥负山跂一足，罔象拔河耸两肩。嵌空窒罅鬼手刓，蜂房联络僧庐悬。崚层石磴蛇倒退，决往未省愁攀援。还从青衣驾赤犊，更觅小有穷兜玄。
风雨中忆含桃
作者：薛章宪
朝代：明

含桃摘后已无多，更耐风狂雨横何。纵有绀跗垂弱蒂，分无丹颗缀柔柯。朱唇失绛羞樊素，赪颊啼红泣苎萝。想见流莺正无赖，应同老子共悲歌。
龙井
作者：薛章宪
朝代：明
体裁：古风

龙母庙前百尺井，渊然无波色深靓。神物攸藏杂蛙黾，深夜时时出光景。若岁大旱土不膏，东家西家鸣桔槔。禾苗就槁山岳焦，有祷即应苏民劳。刲羊击豕竞奔走，共向祠前陈俎豆。合沓睢盱列巫祝，屡舞傞傞答神佑。红纱蜡烛照盘筵，撞钟吹螺鼓渊渊。白头老叟拜且言，但愿明年还有年。
别蔡幼嶷
作者：薛素
朝代：明
体裁：古风

记得相逢二月春，桃花如锦草如裀。黄鹂两两音载好，杨柳丝丝绾住人。千金不惜重然诺，意气慷慨欣所托。比翼鸟兮连理枝，私语丁咛莫教错。那堪风雨妒芳菲，太息春光得几时。自是鸳鸯惊梦断，翻成一段别离悲。罗衫红湿啼痕透，可怜酒醒愁依旧。须知何处更思君，月明人静黄昏后。
寄友
作者：薛素
朝代：明
体裁：五言绝句

别路三千里，离情十二时。诗成凭寄与，一字一相思。
画兰
作者：薛素
朝代：明
体裁：七言绝句

空谷佳人绝世姿，翠罗为带玉为肌。独怜错杂萧萧草，一段幽香祗自知。
画兰竹题赠苏时钦
作者：薛素
朝代：明
体裁：七言绝句

翠竹幽兰入画双，清芬劲节伴閒窗。知君已得峨眉秀，我亦前身在锦江。
秋日同友饮秦淮舟中
作者：薛素
朝代：明
体裁：五言律诗

二水龙光绕，三山王气连。舟浮桃叶渡，客醉菊花天。玉管随歌扇，金钗堕舞筵。幸皆同调者，不减挟飞仙。
谢王徵君百谷叙诗
作者：薛素
朝代：明
体裁：五言律诗

一篇劳见赠，字字挟烟云。艺圃应无我，词坛独有君。偶曾吟拙句，何竟辱雄文。争似山阴客，鹅群报右军。
雨夜
作者：薛素
朝代：明
体裁：七言绝句

江城漏转夜迢迢，谁共青尊伴寂寥。挑尽银灯不成寐，半帘风雨向芭蕉。
饮吴太学伯载斋中
作者：薛素
朝代：明
体裁：七言绝句

杨柳帘栊绿荫多，黄鹂庭院午风和。共怜酒似秦淮水，痛饮愁听玉树歌。
临江仙
作者：薛素素
朝代：明
体裁：词

唤起提壶池上饮，春残满地红英。忽闻墙外子规声，不如归去也，终是不分明。自抱云和弹一曲，曲终还拟湘灵。风前泪眼几时晴，月高星数点，香冷漏三更。
怀人诗
作者：薛素素
朝代：明
体裁：七言绝句

良夜思君归不归，孤灯照客影微微。携来独枕谁相问，明月空庭泪湿衣。
春日过茅山
作者：薛素素
朝代：明
体裁：七言律诗

参差台殿閟灵踪，句曲茅君次第逢。洞口鹤窥曾过客，日中人上最高峰。华阳涧水桃千树，旧馆坛碑阙几重。遥望金沙何处是，浮图千尺罩乌龙。
画兰竹题赠苏时钦
作者：薛素素
朝代：明

翠竹幽兰入画双，清芬劲节伴闲窗。知君已得峨眉秀，我亦前身在锦江。
雨夜
作者：薛素素
朝代：明
体裁：七言绝句

江城漏转夜超超，坐向芳尊叹寂寥。挑尽银灯愁不尽，满庭疏雨湿芭蕉。
七里乔松
作者：薛纲
朝代：明

东去沅城七里遥，谁栽松树满兰皋。冰霜颜色千年古，铁石枝柯百尺高。影落蛟龙宵走月，声驱风雨昼翻涛。我来不作丁生梦，那得衰鬟换绿毛。
临武即事
作者：薛纲
朝代：明

路入衡南深更深，鹧鸪啼雨昼阴阴。红香溪涧桃花水，绿荫人家桂树林。山势遥连郴岭秀，乡言半带广州音。閒过旧日南薰院，一曲虞弦万古心。
临湘舟中有怀孔儒太守李承恩进士三昆季
作者：薛纲
朝代：明

朝离沙羡暮临湘，万种新愁七泽长。泛泛世情凫逐浪，飘飘身计雁随阳。沽来竹叶不成醉，采得蘋花空自香。却忆相知阻相见，溯游宛在水中央。
八洲芳草
作者：薛纲
朝代：明

芳草谁言不世情，年年偏是满江汀。几番野火痕方没，一夜春风色又青。正称牛羊眠晚照，还怜兰芷杂幽馨。王孙去后无消息，千载令人怨独醒。
吊汨罗江
作者：薛纲
朝代：明

宗臣义与国同休，谁谓先生可九州。死恨张仪曾相楚，生惭微子独归周。两间正气沉湘骨，千载人心竞渡舟。欲吊忠魂何处所，寒泉一勺奠中流。
和李商隐无题
作者：薛纲
朝代：明

耿耿幽怀泛泛舟，翠楼时上更夷犹。甘为连理同生死，不逐杨花任去留。千里梦回鸡送晓，万金书断雁来秋。相思泪滴西江水，直到东溟东尽头。
咏靖州飞山
作者：薛纲
朝代：明

不识山从何处飞，飞来只恐又飞归。清泉怪石明头角，野草閒花耀羽衣。四面刚风吹迸力，万年天柱立无依。望中不独渠阳胜，䞉有安边镇远威。
咏靖州飞山
作者：薛纲
朝代：明
体裁：七言律诗

不识山从何处飞，飞来只恐又飞归。清泉怪石明头角，野草閒花耀羽衣。四面刚风吹迸力，万年天柱立无依。望中不独渠阳胜，剩有安边镇远威。
墨池春雨
作者：薛纲
朝代：明

桃花乱落雨冥冥，洗墨池头春水生。鱼口吞云香不散，鹅群泛雪影偏明。临池喜得兰亭趣，落笔思传草圣名。恼杀石龙鞭不起，纷纷蛇蚓自纵横。
宿宝泉寺
作者：薛纲
朝代：明

元社丘墟已百年，梵王宫殿景依然。层层古铁山头塔，滴滴真珠涧底泉。僧老犹能谈往事，予来不是爱逃禅。填胸俗虑无由遣，借得云窝一夜眠。
宿常德亭驿书壁
作者：薛纲
朝代：明

辰常四十二长亭，数日驱驰已遍经。客底风霜双鬓白，马前烟雨万山青。有官未许穷幽胜，无酒非关效独醒。行向清沅采兰芷，不知谁解赏芳馨。
宿怀化驿题壁
作者：薛纲
朝代：明

朝从辰溪来，暮抵怀化宿。奔驰百里途，祗慱三升粟。尝求古人心，谋道不谋禄。我非行道具，往来徒碌碌。九年不徙官，扬雄老且秃。归草太玄经，郊居掩花竹。功名适意休，美味染指足。题诗谢山灵，兹游恐不续。
宿慈利布政分司爱其北窗山水之胜题诗于壁
作者：薛纲
朝代：明

县境烟霞表，薇垣紫翠间。览穷南楚胜，爱杀北窗閒。乱石长鸣水，低墙不碍山。休官堪吏隐，地与庙堂关。
宿远安县清溪寺
作者：薛纲
朝代：明

谁信清溪别有天，上方台殿下方连。红尘不混金沙地，碧涧长流玉液泉。一榻茶烟浮鬓外，四窗山色落吟边。年年王事经游此，肯结三生石上缘。
寄世昌王先生复用前韵
作者：薛纲
朝代：明

最爱荆山郢水雄，徜徉山水得相从。久知龙非池中物，暂喜鸿留雪里踪。诗就劳公投白璧，缶鸣容我次黄钟。于今咫尺成胡越，何况天门隔九重。
寄越中社友
作者：薛纲
朝代：明

浮萍踪迹倦西东，愁挂湖湘一席风。客鬓潇疏波影里，乡心摇曳橹声中。清宵有梦迷庄蝶，远地无书托楚鸿。忽忆镜湖诗酒会，飞觞联句几人同。
思归
作者：薛纲
朝代：明

游宦几同星，浮踪一叶萍。家贫羞恋禄，年老厌谈经。客鬓愁边白，乡山梦里青。何时镜湖曲，结取狎鸥亭。
房陵道中
作者：薛纲
朝代：明

山外青山关外关，重重天险倦跻攀。十盘峰影浮云上，八渡泉声乱石间。草满畬田烧后黑，苔侵崖树雨馀斑。架岩多少流居者，独恋殊风忘却还。
晚翠冈
作者：薛纲
朝代：明

谁把松杉植满冈，岁寒时节独苍苍。总无桃李胭脂色，自有冰霜铁石肠。密叶淡笼秋后翠，清阴长送午前凉。主人旧订同心约，壁立薇垣老未忘。
柏沟涵碧
作者：薛纲
朝代：明

人说崇冈直万金，环冈左右柏沟深。四时景色相辉映，一派清流自古今。晴爱落花浮水面，晚宜明月到天心。沧洲旧主乌台客，鹭社鸥盟未许寻。
沅州除夜
作者：薛纲
朝代：明

言停使节宿龙标，万事伤心注酒瓢。最苦异乡为异客，可堪今岁尽今宵。官因老至风斯下，鬓遇春来雪不消。细向灯前算衰齿，一周花甲是明朝。
游君山
作者：薛纲
朝代：明

湖上看山认未真，登山方见翠嶙峋。对城相去无多路，破浪能来有几人。镜里楼台千古寺，鸥边花木四时春。兴阑又复登舟去，回首烟螺隔世尘。
潇湘秋水
作者：薛纲
朝代：明

薄宦驱驰厌四方，老怀偏独恋潇湘。一江秋色雨新足，万顷晴光天共长。回雁峰高清照影，采蘋舟散暗浮香。何当为结临流屋，汲取寒涓浣热肠。
炎陵古木
作者：薛纲
朝代：明

炎帝坟陵何处寻，曾凭火梦得荒林。万年白骨惟尘土，百尺青杉自古今。守护山灵阴有意，往来樵斧寂无侵。神功圣德昭无极，斯邑斯民仰更深。
牛首晓钟
作者：薛纲
朝代：明

牛头山寺最知名，百尺层楼挂海鲸。嘹喨洪音敲月早，悠扬馀韵出花清。惊回老鹤游仙梦，引起寒鸡唱晓声。却忆长安候朝处，天风吹佩入端明。
登黄鹤楼
作者：薛纲
朝代：明

凭栏瞰碧流，拍手招黄鹤。黄鹤去不来，白云满城郭。怅望鹦鹉洲，狂生不可作。曹瞒尚忌才，黄祖奚堪托。文高竟杀身，身后名寂寞。祗遗旧江山，千载恒如昨。
登黄鹤楼
作者：薛纲
朝代：明
体裁：七言律诗

楼上有楼登复登，古今登者几人曾？要观天地三千界，须尽危颠第一层。对景只疑身蜕骨，凭虚无用手携藤。问渠黄鹤归何处，惟见江鸥立断冰。
石门至澧州舟中作
作者：薛纲
朝代：明

水从天际落，舟破镜中来。古庙千年树，清溪两岸苔。豸冠兼吏隐，鸥鸟亦疑猜。再到知无日，东归买钓台。
祷雨通神
作者：薛纲
朝代：明

涤涤山川厌久晴，甘霖应祷若通灵。神功欲状浑无迹，题遍东坡喜雨亭。
秋夜思归寄乡友孙廷振
作者：薛纲
朝代：明

江汉思家客，秋来倍寂寥。碧山虽不负，白发肯相饶。贫恋无功禄，官惭有道朝。徒然羡冥鹄，风翮任逍遥。
莲峰
作者：薛纲
朝代：明
体裁：七言律诗

山巅碧水漾清漪，一种芙蓉分外奇。娇艳吹开红锦绣，团荷摇动碧琉璃。凉生苔岫秋先到，香散林峦晚正宜。千古莲溪周茂叔，个中风味少人知。
辰州即事书分司壁
作者：薛纲
朝代：明

群山耸秀水流清，卧虎奔蛇绕郡城。况是车书同盛世，尽令夷獠作编氓。花纹土布兼丝织，黑石畬田带火耕。我续舆图考形胜，上游真足控蛮荆。
辰溪即事
作者：薛纲
朝代：明

休轻此邑是遐陬，控制西南据上游。夹岸峰峦如削玉，傍溪楼阁似联舟。蛮云结暝长为雨，沅芷浮香不断流。盘瓠遗风无复见，衣冠文物等中州。
送林允吉升贵州参政
作者：薛纲
朝代：明

昔君迁秩与予同，今日先予戒玉骢。莫厌路经蛮服外，也胜官老蠹书中。忧关民瘼头先白，酒入离肠面不红。别后功名期益壮，免教人弃两衰翁。
送林允吉少参督运金州
作者：薛纲
朝代：明

职在湖藩却入秦，祗缘王事属王臣。襄郧有限桃花水，关陇无穷菜色民。万斛香粳舟载玉，一团生意律回春。凭君致语诸民牧，自此边储务积陈。
送莫同知还吴江
作者：薛纲
朝代：明

十年前已识韩荆，今日相逢眼倍明。黑鬓挂冠高世见，沧江对酒故交情。鸾凰不寄人间迹，鸥鹭还寻物外盟。举俗好名君好隐，三吴风月更谁争。
靖州即事
作者：薛纲
朝代：明

昨到渠阳驻玉骢，王民王土迩遐同。山连古寨千峰秀，城枕清河百雉雄。天险固宜良将守，边储还为冗兵空。更怜撼树蚍蜉命，都作凌烟阁上功。
题山塘驿壁
作者：薛纲
朝代：明

辰溪三十里，乘晓到山塘。瘦马千峰雪，征人两鬓霜。路如斜谷险，梅似故园香。岁暮不归去，閒云笑我忙。
题徐明德墨兰
作者：薛纲
朝代：明

我爱幽兰异众芳，不将颜色媚春阳。西风寒露深林下，任是无人也自香。
题萧彦祥四景画二首
作者：薛纲
朝代：明

昨夜东风入幽谷，春草生香春树绿。茅檐星散八九家，中有先生读书屋。读书偏于静处宜，白云堆里长吾伊。只恐鸣驺陡然至，好山却被英灵移。黄菊花开黄叶飞，柴桑先生犹未归。蕙帐风高夜鹤怨，石梁水浅寒鱼肥。我亦天涯倦游客，对景徒为增叹息。何由卜得柴桑邻，稳坐溪头钓晴碧。
题萧彦祥四景画二首·其一
作者：薛纲
朝代：明

昨夜东风入幽谷，春草生香春树绿。茅檐星散八九家，中有先生读书屋。读书偏于静处宜，白云堆里长吾伊。只恐鸣驺陡然至，好山却被英灵移。
题萧彦祥四景画二首·其二
作者：薛纲
朝代：明

黄菊花开黄叶飞，柴桑先生犹未归。蕙帐风高夜鹤怨，石梁水浅寒鱼肥。我亦天涯倦游客，对景徒为增叹息。何由卜得柴桑邻，稳坐溪头钓晴碧。
鼓楼回照
作者：薛纲
朝代：明

何处青山最可情，鼓楼宜晚亦宜晴。峰衔落日半轮在，叶漏残阳几树明。鸦背分来金闪烁，雁行飞度字纵横。能诗独数青莲裔，好景相望咏不成。
一溪
作者：薛蕙
朝代：明

一溪云水一渔夫，一曲沧浪酒一壶。笑指桃花问春色，武陵得似此间无。
七夕
作者：薛蕙
朝代：明

七夕新秋节，双星旧会期。鹊桥贪渡早，凤杼畏抛迟。月下闻仙佩，云中望翠帷。长门当此夜，定自泣蛾眉。
七夕集廷献宅
作者：薛蕙
朝代：明

秉烛开秋宴，更衣坐晚凉。云霄降帝子，词赋接仙郎。月写蛾眉色，风传玉佩香。惭君有妍唱，欲报不成章。
七月十五日夜对月
作者：薛蕙
朝代：明

袅袅凉风夕，纷纷零露时。秋来看明月，风露已如斯。况对西园酌，兼怀康乐诗。山中有桂树，今夜足相思。
上之回
作者：薛蕙
朝代：明

上之回䄠灵畤，神心愉祚皇祉。上之回定诸国，西南辑震东北。上之回乐孔博，游昆田历鸣泽。上之回乐无射，年万亿长无极。
上巳日简诸友
作者：薛蕙
朝代：明

涡濑萦回曲水流，春风荡漾羽觞浮。群贤酣畅兰亭会，只少山人许远游。
不寐
作者：薛蕙
朝代：明

一榻微寒入，山房夜未扃。凝思天籁发，不寐谷神醒。本自淹衰疾，何堪役性灵。列仙如可学，吾欲驻颓龄。
丘中
作者：薛蕙
朝代：明

返照丘中路，孤烟水上村。野田荒藓色，沙岸落潮痕。日短䞉书卷，天寒频酒樽。定知无客到，不必扫柴门。
丘中
作者：薛蕙
朝代：明
体裁：五言律诗

返照丘中路，孤烟水上村。野田荒藓色，沙岸落潮痕。日短剩书卷，天寒频酒樽。定知无客到，不必扫柴门。
丙子十月二十八日初发乡邑述征有作
作者：薛蕙
朝代：明

旅宦添从事，卧痾辍归田。俛仰似昨日，荏苒踰三年。末路谢贞素，积习惭夤缘。整驾别乡邑，薄言重徂迁。瞻途背梁宋，振策指幽燕。昔往遗维絷，今来就纠缠。岂伊行役叹，畏此平生愆。婴世迫物累，抚化怀冥筌。齐契百年内，高揖千载前。虑存迹匪亏，意惬道仍全。斯言俟明哲，因歌遂成篇。
丙申岁始见二毛赋诗纪之
作者：薛蕙
朝代：明

行年五十近，衰鬓二毛新。稍异无闻者，难同久视人。生将忧作对，老与病为邻。浪觅藏舟壑，徒成汲井轮。此身非汝有，外物更谁亲。白首终何益，降心习净因。
东方朔窃桃图为许封君题
作者：薛蕙
朝代：明

弱流西下昆崙畔，石阁丹梯起楼观。绿水旁萦赤玉林，白云微映空青岸。昔年阿母栽桃树，桃叶桃花已无数。青鸟飞时屡自迷，仙人折罢翻相妒。浮生变化如云烟，此花一实三千年。邻家小儿亦何物，往往窃实来山前。自从脱帻金门里，卖药逃名会稽市。神仙恍惚难具论，粉绘依稀无乃是。海东之翁许远游，有道似是东方俦。未肯朝天取卿相，时闻缩地游沧洲。短褐匡床成隐居，养鸡牧豕混樵渔。题诗远寄看图画，操杖终期问素书。
东皋
作者：薛蕙
朝代：明

东皋落日明，西候新飙冷。徘徊磐石上，爱此青松影。
中夜观月出
作者：薛蕙
朝代：明

残露洗青霭，倾河流素晖。自为生迟暮，遂令相赏稀。
中秋夜待月
作者：薛蕙
朝代：明

海上珠宫向夜开，银河初转绿云来。遥闻仙乐生林壑，暗觉天香拂酒杯。
中秋对月作
作者：薛蕙
朝代：明

可怜三五最佳月，更爱风烟万里晴。金魄乘秋偏皎镜，青霄入夜转分明。纷纷宝气浮沧海，隐隐仙歌落玉京。不惜绮裘侵露坐，只愁银汉向西倾。
中秋看月二首
作者：薛蕙
朝代：明

穆穆金波端正月，寥寥碧落蔚蓝天。松林阴映石床净，宴坐焚香骨已仙。秋光秋兴最相关，中夜中林犹未还。似闻鸾鹤青冥外，遥见楼台桂影间。
中秋看月二首·其一
作者：薛蕙
朝代：明

穆穆金波端正月，寥寥碧落蔚蓝天。松林阴映石床净，宴坐焚香骨已仙。
中秋看月二首·其二
作者：薛蕙
朝代：明

秋光秋兴最相关，中夜中林犹未还。似闻鸾鹤青冥外，遥见楼台桂影间。
临高台
作者：薛蕙
朝代：明

临高台，下有万丈之洪波，群山沓蹙茀郁乎其隈。疾风起兮南北陂，池沸渭而成雷。时却顾以自失，心憯懔其伤怀。北望深林，丛生崔嵬。柯条纠而旋互荣，采駮荦乎岩崖。众鸟哀鸣聒日夜，猛兽垂啄旋踵而徘徊。嗟君无万斛之泪，胡来乎此地，一来此地何由回。
九日同何仲默出郊
作者：薛蕙
朝代：明

九日登高会，同人载酒来。寒城一以眺，秋色正堪哀。零雨晨初霁，浮云午未开。南飞有鸿雁，为尔立徘徊。
九日周守宴集
作者：薛蕙
朝代：明

九九欣嘉节，仍嗟岁月催。郡斋高宴会，野老忝追陪。联句挥彤管，吹花捧玉杯。山公爱留客，日暮未能回。
九日游兴隆寺
作者：薛蕙
朝代：明

厌就骚人会，欣投释子家。林风鸣贝叶，径露湿金沙。宴坐依双树，清斋服九华。晚来归客倦，欲借白牛车。
九日颜子携饮西郭
作者：薛蕙
朝代：明

九日愁空卧，西园喜并游。閒居同栗里，置酒得荆州。树拥楼台出，云随鼓吹浮。不辞重落帽，短发自堪羞。
书省内壁
作者：薛蕙
朝代：明

终朝谢文墨，嗟此簿书繁。日宴高斋静，风来寒鸟喧。倦游伤岁序，多病忆田园。何事成淫滞，微官岂足言。
书老子解后
作者：薛蕙
朝代：明

柱下遗编久翳如，偶将管穴赞玄虚。当年己自无知者，何事而今更著书。
二月八日趋事山陵出郭有述
作者：薛蕙
朝代：明

出郭云沙静，迎人谷鸟喧。春行趁风日，夜望极川原。山翠晴偏近，林芳暖欲繁。登临吾所好，幽兴忽飞翻。
交门歌
作者：薛蕙
朝代：明

朝泰一，陟分丘。降石闾，临之罘。熙事成，遍东西。祈交门，肇迎年。陈玉席，洁椒糈。通八神，召灵圉。缤徕翔，神光烛。尞中坛，华紫幄。元礼登，告嘉辞。灵允答，与帝期。灵交际，万寿徵。帝无疆，仙为朋。
人日
作者：薛蕙
朝代：明

晖晖晴日透帘帷，冉冉和风飏鬓丝。野老自倾田舍酒，故人谁寄草堂诗。即看梅柳春含早，预想莺花景不迟。旋鬻园蔬办家酿，剩拚酩酊艳阳时。
从军行
作者：薛蕙
朝代：明

冒顿南侵塞，嫖姚北出师。连营罗组练，分道引旌麾。跃马争前列，摧锋肯后期。鼓行趋上郡，席卷向边垂。虎旅声先振，龙庭势已危。追奔忘远近，转战决雄雌。汉将功成日，匈奴数尽时。孱王逃绝幕，穷寇聚降旗。献捷归双阙，扬威耀四夷。从今横吹曲，增入凯旋辞。
从军行
作者：薛蕙
朝代：明

少小习胡兵，从军右北平。先登百死阵，却破五重城。边郡勤王苦，中朝论赏轻。封侯自有数，安用怨匡衡。受诏辞金殿，提兵出玉关。黄云连大漠，白雪满阴山。虎骑驰天外，龙泉吼臂间。匈奴傥未灭，定自不空还。征人怨苦寒，关塞更漫漫。石堡依山峻，沙场并海宽。徒行随博望，仗剑斩楼兰。邀取麒麟画，祇令后代看。代马乘秋动，边城正宴开。天寒弓力劲，塞迥角声哀。劲卒凭陵至，孤军折北回。不知汉天子，何日弃轮台。
从军行
作者：薛蕙
朝代：明

少小慕功名，击剑复谈兵。误信封侯事，甘作从军行。一朝备行伍，几处罹辛苦。西南通远夷，东北攘骄虏。武帝雄材略，土宇新开拓。衔命驰严马，登坛延卫霍。诸将竟邀功，岁岁出临戎。勒兵盈塞外，发卒遍关东。骚屑干戈动，萧条田野空。庙谋贪战伐，边隙开胡粤。军兴急星火，兵连淹岁月。戈船下厉水，策马踰葱雪。山川行未半，容鬓惊凋换。寒冰手指堕，炎风肌肉烂。思乡已泪尽，望远堪肠断。怫郁鱼泣津，凌兢猿眩岸。悠悠历绝国，险道何倾侧。虎穴讵可入，鬼方宁易克。间使闭昆明，单兵陷疏勒。全军有天幸，从吏无人色。天时变杀机，壮士奋兵威。飞矢风鸣镝，推兵血溅衣。长驱五王国，大破九重围。万里悬旌出，三军奏凯归。边垂日无事，鸟尽良弓弃。行直贵臣憎，功高同列忌。赏格多排沮，谤书仍负累。白头还士伍，赭衣从吏议。输力奉明君，忠邪不见分。丹心徒贯日，剑气枉凌云。人事竟莫测，天命谅难闻。可怜麟阁上，不画李将军。
从军行
作者：薛蕙
朝代：明

玉鞘锦丝绦，珠鞯白雪毛。甘泉望烽火，一夜过临洮。
从军行·其一
作者：薛蕙
朝代：明

少小习胡兵，从军右北平。先登百死阵，却破五重城。边郡勤王苦，中朝论赏轻。封侯自有数，安用怨匡衡。
从军行·其三
作者：薛蕙
朝代：明

征人怨苦寒，关塞更漫漫。石堡依山峻，沙场并海宽。徒行随博望，仗剑斩楼兰。邀取麒麟画，祇令后代看。
从军行·其二
作者：薛蕙
朝代：明

受诏辞金殿，提兵出玉关。黄云连大漠，白雪满阴山。虎骑驰天外，龙泉吼臂间。匈奴傥未灭，定自不空还。
从军行·其四
作者：薛蕙
朝代：明

代马乘秋动，边城正宴开。天寒弓力劲，塞迥角声哀。劲卒凭陵至，孤军折北回。不知汉天子，何日弃轮台。
仲夏即事
作者：薛蕙
朝代：明

林卧采芳草，今朝鶗鴂鸣。悠悠观物化，默默感吾生。老大惭闻道，空虚耻近名。沈吟日云暮，搔首独含情。
何中翰夜集
作者：薛蕙
朝代：明

寥寥玄冬夕，穆穆北堂宴。徘徊芳翰咏，慇勤羽卮荐。雾幌入鲜月，风甍下微霰。自顾耻薄虚，何因属深眷。
余有洮溪砚乃孔汝锡所赠者每怀其人因成斯咏
作者：薛蕙
朝代：明

閒居无一事，雅好独斯文。每拂洮溪砚，因怀阙里君。题诗情款曲，挥翰思缤纷。凭寄关西使，何时到陇云。
候大驾回
作者：薛蕙
朝代：明

西北收皇旅，东南归帝京。山驱八骏下，海汎六龙行。后车环外区，前驷集神坰。支兵连四校，中坚屯九营。绛气曳朱竿，青云生翠旌。铙歌綵吹激，行漏玉鸾鸣。入觐万国至，清宫群后迎。金貂杂流景，圭璧委繁星。录功对五帝，合符朝百灵。俯窥地纽正，仰瞻天柱平。郊禋方展义，升封将告成。祈招美王度，长谣颂休明。
元会曲
作者：薛蕙
朝代：明

握乾御紫极，出震抚青阳。履端受百禄，朝宗来万方。玉辂充庭陛，金奏响严廊。垂衣揖群后，置酒燕周行。欣欣醉湛露，穆穆仰天光。千春贺元会，欢娱良未央。
元夕兴隆寺观灯
作者：薛蕙
朝代：明

灯火金仙阁，丹青绣佛筵。丛林开宝树，大地出红莲。梵镜含明月，天香杂彩烟。诸公共随喜，吾醉欲逃禅。
元夕篇
作者：薛蕙
朝代：明

皇都佳丽地，春日艳阳年。共爱元宵好，争歌明月篇。元宵明月满蓬莱，春色先从上苑来。千门宛转银屏隔，万户参差金锁开。千门万户连双阙，綵女新妆踏明月。映牖窥窗态转多，含娇凝睇情无歇。正逢春日爱芳菲，复值春宵缝舞衣。灯光斜照珊瑚枕，香气空薰云母扉。此时天子盛遨游，离宫别馆足风流。才开凤岛张灯架，更起鳌山结綵楼。綵楼岧嵽鳌山侧，复道交衢对南北。万烛翻疑白日光，千灯却乱春星色。春星暗霭迷烟雾，仙籞分明见天路。空里翩翩翠盖飞，云中冉冉鸾舆度。翠盖鸾舆千万骑，伐鼓摐金动天地。御仗层层锦绣围，广场队队鱼龙戏。就中别有王侯客，三三五五长安陌。夜夜经过许史家，朝朝游戏金张宅。金张许史斗骄奢，金灯玉带剪春纱。鸳鸯比翼玫瑰树，翡翠双栖菡萏花。龙膏凤炬列千行，蕙火兰烟百和香。月华照耀琉璃障，雾影氤氲玳瑁梁。可怜豪侈谁能似，可怜行乐心无已。曲罢频移歌舞筵，醉后重游灯火市。月市星衢游未遍，东城南陌时相见。妖童绣勒五花马，倡女银车九华扇。妖童倡女繁华子，双去双来帝城里。粉色偏从月下明，衣香故向风前起。调笑行歌欢未阑，浮影流光夜遽残。朝来试过狭邪路，堕靥飘花那忍看。
元夕郡巾招观灯不赴
作者：薛蕙
朝代：明

遥闻郡阁夜张灯，走马来看病未能。坐失繁华春可惜，转添衰惫老堪憎。风流那比高门客，寂寞翻如苦行僧。欲写诗篇酬节序，短檠垂灭砚生冰。
元夜诸公会不赴
作者：薛蕙
朝代：明

九陌帝城中，烟花绕汉宫。银河流夜月，火树煖春风。衾枕忧如昨，轩车恨不同。时闻玉珂响，寂寞卧墙东。
八月十五日夜同诸友玩月
作者：薛蕙
朝代：明

楼敞含风气，筵开坠露文。月从今夕满，秋向此时分。影湿当银汉，光斜隔彩云。徘徊接新咏，况是鲍参军。
八月十四日夜饯伯昭五首
作者：薛蕙
朝代：明

秋堂惨别酒，夕幌伤离弦。酒停弦亦阕，乍睇望舒圆。窈窕度清汉，空濛浮素烟。此时一弭思，再徙风中筵。筵徙杯复倾，风罢衣犹冷。欢意始依依，忧心终耿耿。兹游并偶坐，后别侣孤景。婉娈惜流光，携手夜方静。静夜未遽央，华月出尚早。微氛映脩竹，皓露散芳草。殷勤迟暮日，缅邈平生好。及兹暂晤语，安能写怀抱。抱怀不可写，徘徊讵云已。渐聆寒漏促，屡顾清阴徙。宵深河敛素，曙近云成绮。愿子引馀觞，为别怅伊迩。迩别非久淹，征驾憩南馆。黯黯金波灭，离离玉绳断。绪言殊未竟，积思俄已满。行矣念相慰，裁音冀无缓。
八月十四日夜饯伯昭五首·其一
作者：薛蕙
朝代：明

秋堂惨别酒，夕幌伤离弦。酒停弦亦阕，乍睇望舒圆。窈窕度清汉，空濛浮素烟。此时一弭思，再徙风中筵。
八月十四日夜饯伯昭五首·其三
作者：薛蕙
朝代：明

静夜未遽央，华月出尚早。微氛映脩竹，皓露散芳草。殷勤迟暮日，缅邈平生好。及兹暂晤语，安能写怀抱。
八月十四日夜饯伯昭五首·其二
作者：薛蕙
朝代：明

筵徙杯复倾，风罢衣犹冷。欢意始依依，忧心终耿耿。兹游并偶坐，后别侣孤景。婉娈惜流光，携手夜方静。
八月十四日夜饯伯昭五首·其五
作者：薛蕙
朝代：明

迩别非久淹，征驾憩南馆。黯黯金波灭，离离玉绳断。绪言殊未竟，积思俄已满。行矣念相慰，裁音冀无缓。
八月十四日夜饯伯昭五首·其四
作者：薛蕙
朝代：明

抱怀不可写，徘徊讵云已。渐聆寒漏促，屡顾清阴徙。宵深河敛素，曙近云成绮。愿子引馀觞，为别怅伊迩。
六月八日西阙遇雨
作者：薛蕙
朝代：明

窈窕西清内，参差水殿连。归云向平乐，飞雨集甘泉。明月裁班女，回风唱丽娟。龙池初望幸，来往木兰船。
关山月
作者：薛蕙
朝代：明

迢递关山道，凄凉霜露时。如何秦地月，亦自到天涯。切切胡笳怨，萧萧边马悲。高楼有思妇，苦乐讵相知。
冬初
作者：薛蕙
朝代：明

开冬肇时序，时序异畴曩。烈烈严气升，肃肃玄阴敞。同云匝阡陌，凝霜被榛莽。寒暑鉴迭代，休咎究消长。郊原值穷节，庭户息群响。疾病倦淹留，寤寐纵偃仰。感物殷怀抱，离人绝心赏。幽独岂无闷，至乐非外奖。形变化随逝，意惬神俱往。永解区中缘，安排契真想。
冬夕
作者：薛蕙
朝代：明

空斋生夕霭，俛仰俄清绝。开帷玩光景，就槛看云月。寒条响哀吹，曾林皓馀雪。怀人不可见，徒令自怡悦。
冬夜
作者：薛蕙
朝代：明

高阁寂已夕，清阴淡如雾。林塘正寥落，霜月转幽素。蕴真非境累，赏胜由神悟。倚户望西园，无人共微步。
凉州词
作者：薛蕙
朝代：明

陇西西去抵凉州，边塞萧条处处愁。青草不生青海曲，黑云常聚黑山头。
凤台曲
作者：薛蕙
朝代：明

秦娥嫁萧史，新起凤凰宫。吹箫白日上，携手綵云中。一别人间去，千秋乐未穷。
出塞
作者：薛蕙
朝代：明

阴山虏骑喧，上郡羽书繁。匈奴入边地，将军出塞垣。奇材募荆楚，善射选楼烦。朱旗类电扫，玄甲若云屯。悬师度沙漠，饮马抵河源。金鼓青天动，风尘白昼昏。怯夫思勇斗，死士耻生存。月氏方破灭，日逐尽崩奔。都护领西域，呼韩守北籓。当令四荒外，咸知大汉尊。
出行四图为何燕泉先生作 其一 职方奉使
作者：薛蕙
朝代：明

西域防胡日，南宫动使星。旧分双赤管，新佩一青萍。陇月传兵候，关云结阵形。千金收虎士，万马蹴龙庭。方略随封事，文章待勒铭。应嗤班定远，头白迟边亭。
出行四图为何燕泉先生作 其三 太卿考牧
作者：薛蕙
朝代：明

沙苑禁城隈，天闲十二开。欲脩群牧令，还倚列卿才。照野云千色，填山锦万堆。铸形珍汉阙，市骨笑燕台。大阅军容壮，横行虏阵摧。始知中国富，不假大宛来。
出行四图为何燕泉先生作 其二 藩省旬宣
作者：薛蕙
朝代：明

六省今名士，三川古剧藩。含香辞禁闼，扬节下都门。王迹馀京洛，戎风变陆浑。疲人迎皂盖，小吏拥朱轩。列郡讴歌满，中朝锡予蕃。仍闻词赋手，文采擅梁园。
出行四图为何燕泉先生作 其四 都宪巡抚
作者：薛蕙
朝代：明

明主忧荒服，中丞按远陲。西台分节钺，南极驻旌旗。包匦输蕃使，衣裳变岛夷。神留碧鸡颂，吏译白狼诗。羊傅襄阳乐，文翁蜀郡思。知公同二子，遗爱向滇池。
出行四图为何燕泉先生作·职方奉使
作者：薛蕙
朝代：明

西域防胡日，南宫动使星。旧分双赤管，新佩一青萍。陇月传兵候，关云结阵形。千金收虎士，万马蹴龙庭。方略随封事，文章待勒铭。应嗤班定远，头白迟边亭。六省今名士，三川古剧藩。含香辞禁闼，扬节下都门。王迹馀京洛，戎风变陆浑。疲人迎皂盖，小吏拥朱轩。列郡讴歌满，中朝锡予蕃。仍闻词赋手，文采擅梁园。沙苑禁城隈，天闲十二开。欲脩群牧令，还倚列卿才。照野云千色，填山锦万堆。铸形珍汉阙，市骨笑燕台。大阅军容壮，横行虏阵摧。始知中国富，不假大宛来。明主忧荒服，中丞按远陲。西台分节钺，南极驻旌旗。包匦输蕃使，衣裳变岛夷。神留碧鸡颂，吏译白狼诗。羊傅襄阳乐，文翁蜀郡思。知公同二子，遗爱向滇池。
刘生
作者：薛蕙
朝代：明

刘生喜轻侠，关辅遍经过。新市蹋鞠戏，高楼击筑歌。驻车访朱亥，争博叱荆轲。不为徼名誉，惟矜意气多。
别墅即事
作者：薛蕙
朝代：明

丘中辍耕牧，挈杖返衡门。落日茅茨暗，秋天禾黍繁。邻人送卮酒，小妇具盘飧。念此信为乐，悠然怀故园。
功德寺
作者：薛蕙
朝代：明

忆昨宣皇帝，西方结胜缘。庄严修佛土，功德施人天。龙象山开辟，金银地接连。伤心万岁后，陵谷尚依然。
北征
作者：薛蕙
朝代：明

地阔尘沙外，天寒霜露中。燕云常少日，朔气自兼风。梦断南栖鸟，愁随北向鸿。淹留忆攀桂，辛苦叹飘蓬。
北狩
作者：薛蕙
朝代：明

秦皇巡海右，汉武幸关东。昔怅千秋迹，今看万乘雄。期门陈后苑，清道出离宫。雾绕旄头黑，尘翻豹尾红。天营屯斗极，御气下云中。射兽阏支雪，焚山瀚海风。系缨驱杂虏，载笔扈群公。此日燕然石，长刊北狩功。
十五夜
作者：薛蕙
朝代：明

病身愁思两萧条，乱帙残灯伴寂寥。但觉年光欺倦客，不知春色媚良宵。
南唐李昪画竹题云升元阁上作赐宋齐邱
作者：薛蕙
朝代：明

南唐草创金陵日，君王材艺还非一。宫中初学书画图，人间早见丹青笔。升元阁上朝置酒，九华山人前上寿。兴酣点染云雾飞，画成挥霍蛟龙走。潇湘洞庭洲岛畔，雨叶风梢翠凌乱。珍重仍兼御字题，留传拟作山人玩。人代悠悠朝市改，何言画本今犹在。呜呼金石亦销毁，细看粉墨无光彩。我持此卷三叹息，英雄割据终何益。虎踞龙蟠尚复存，黄旗紫盖非畴昔。富贵繁华如梦寐，千秋万岁皆相似。君不见西京空聚茂陵书，伤心不独江南事。
南园对月与孔汝锡
作者：薛蕙
朝代：明

避俗每郭外，养痾亦园中。索居无与娱，君子欣来同。孟夏日犹短，初筵俄景终。幸兹三五夕，可令诗酒空。移席陟亭榭，缓带弄丝桐。落霞稍西没，朗月已升东。湛湛竹上露，泠泠松下风。眺听尽昭旷，怀抱转冲融。讵厌绿觞满，但愁良夜穷。留连非荒乐，怅别方匆匆。
南园观牡丹时雨霁病亦适愈
作者：薛蕙
朝代：明

朝来盥漱喜新晴，忽忆看花遽出城。病起好怀还似昨，雨馀春色可怜生。露华濯濯含金粉，云朵鳞鳞蹙绛英。苦恨品题无妙语，正缘佳丽若为评。
卧病贻友人
作者：薛蕙
朝代：明

汉代无才赋《子虚》，病来空卧茂陵居。终年只学五禽戏，早岁浑忘三箧书。林下网虫悬堕叶，墙头蔓草落寒渠。日日思君欲乘兴，濠梁何处好观鱼。
卧病赋怀
作者：薛蕙
朝代：明

工拙讵同区，通蔽固殊致。由来辟世者，未逮匡时智。伊余本疏诞，屏迹归朝寺。非材托閒散，孤贱违荣利。邴子忌多秩，嵇公病为吏。虽微二贤操，犹全匹夫志。适已每多慰，养生仍寡累。方探至人旨，始慕神仙事。玄览瞩昭旷，冥栖伫灵异。白云存髣髴，沧洲形梦寐。渊虬无近韵，霄鹄有遐意。愿结松乔侣，人间聊可弃。
原上晓望
作者：薛蕙
朝代：明

平原摇落尽，极目见寒空。初日烟尘外，沧波昼夜东。孤芳遗雨雪，高鸟下天风。俛仰无相晤，长歌思不穷。
友人枉过有作
作者：薛蕙
朝代：明

久卧田庐惯闭关，那期好事到林间。风光坐惜三春暮，琴酌聊为一日闲。青苔满院偏宜坐，红蕊盈条不忍攀。莫怪夕阳催客起，会邀明月伴君还。
叙归
作者：薛蕙
朝代：明

干禄耻虚薄，依方托疏慢。偃息虽久淹，幽栖宁若晏。一朝幸时会，逝言远游宦。端服朝阊阖，抽毫谒云观。短迹乏高足，弱植谢贞干。岂同渐陆羽，乍类登天翰。役役感羁旅，悄悄怀归叹。怅望承明庐，徘徊霸陵岸。脩路历城闉，初服返里闬。园墟申宿诺，壤石改新玩。陟榭瞰东田，寻溪溯南涧。竹树互邅回，鱼鸟共凌乱。平生览往昔，即事践昏旦。冥寂资神理，牵挛防世难。梅生入会稽，庞公去江汉。伤哉古今虑，绝景山岩畔。
台上
作者：薛蕙
朝代：明

台迥通风榭，窗虚近水城。卷帘残暑去，携手晚凉生。碧树藏云暗，银河度月明。醉来愁髣髴，只作画中行。
同士奇子云饮
作者：薛蕙
朝代：明

春风吹酒杯，花鸟更相催。惜此留连坐，判成酩酊回。安能自结束，聊复共追陪。今日不为乐，流光去若颓。
同大复避暑寺中
作者：薛蕙
朝代：明

携客东林院，凉宵扫竹亭。龙珠寒露殿，宝树影云扃。听法元清净，观心自杳冥。坐中馀爽气，虚对北山青。